Euskal Elezaharrak - SORGIÑAK\nSORGINAREN UKENDUA (Tes)\nSORGINAK: HIRU OLATUAK (Tes, Aud)\nDEABRUA BAIÑO AZKARRAGOA ZEN SORGIÑA (Tes)\nZUGARRAMURDIKO SORGINAK (Tes)\nSALTZEDOKO SORGINA (Tes)\nMANDAZAINA ETA SORGINAK (Tes)\nSORGINA KATU (Tes)\nANBOTOKO SORGIÑA (Tes)\nEPERLANDAKO AKELARREA (Tes)\nELURRA ETA SORGINAK (Tes)\nMURUETAKO AKELARREA (Tes)\nNI NEU NAIZ (Tes)\nSORGINAK ETA ERGELAK (Tes)\nSORGINA ETA AKELARREA (Tes)\nSORGIN EULIA (Tes)\nSORGINEN BIDEA MURUETAKO AKELARRERA (Tes)\nSORGINEN BIDEA EPERLANDAKO AKELARRERA (Tes)\nAMERIKETARA JOAN ETA ETORRI (Tes)\n1. SORGINAREN UKENDUA\n2. HIRU OLATUAK\n3. DEABRUA BAIÑO AZKARRAGOA ZEN SORGIÑA\nBazen behin gizon bat oso larrituta Deabruari bere arima saldu ziona zorrez josita zegoelako. Honek ordaindu zion baldintza batekin; urtebete barru ez baldin bazuen Deabruaren adina,gizona bere arima eman behar zion; Biek ados geratu ziren Epe hori bukatzen hasi zenean, zorduna oso urduri zebilen, ezin zuelako bere hitza alderatu. Baiño belagile batekin egin zuen topo eta bere arazoa azaldu zizkion,azaldu eta gero belagilea lasai egoteko esan zion, bera bazeukala horretarako erremediu on bat, hau zala, orduan eskatu zion gizonari ezti libra bat eta oilo lumeez betetako saski bat. Belagilea Deabruarekin topo egin zuenean, astintzeko keiñua egin zuen,ileak askatu zituen ta makurtuz Deabruaren hanke-tartean ikusten hasi zen, Deabru bera izutzeko, lortu zuna azkenean.\nDeabruak esan zuen:\n-Eun te berogei ta amar urte baitek mundu unten bañan ez diet oilako ikusi Hau esanez, Deabrua gaixotu zan.\nZorduna bere agerraldia egin zuen ta Deabruak esan omen zion:\n-Ba al dakik nere adiña?\n-Uste diat baietz,eun te berogei ta amar urte dituk\nDeabruak erantzun zion:\n-Hi baiño beste edonor trebeago jakinarazi dik;bestela ez huan asmatuko\n4. ZUGARRAMURDIKO SORGINAK\n5. SALTZEDOKO SORGINA\nJoan-etorri asko egiten zuen mandazain bat ostatu batean geratu omen zen behin. Hark ez zekien baina ostatuko etxekoandrea sorgina zen eta mandazainak semea zuela jakin zuenean, galdetu zion:\n-Zer moduz semea?\nMandazaina harro zegoen semeaz eta honela erantzun zion:\n-A! sanoa eta oso ederra, bere aita bezalakoxea!\nGau hartan bertan, sorgina mandazainaren etxera joan zen eta, haurra sehaskatik aterata, gogor jo zuen, oso gaixo eta itxura txarre- an utzi arte.\nEtxera itzuli zenean, mandazainak zeharo atsekabetua aurkitu zuen emaztea. Haurra sendatu zen baina aitak ez zuen pentsatu osta- lariak hartan zer ikusirik izan zezakeenik.\nBehin eta berriro, mandazaina ostatu hartara joaten zen eta ostalari sorginak galdera bera egiten zion beti:\nBaina etxera itzulitakoan, oso larri aurkitzen zuen beti semea. Hartan sorginkeriaren bat zegoela pentsatu zuen eta, agian, ostatuko etxekoandreak zer ikusirik izango zuelako susmoa hartu zuen. Horrela bada, gauza bere kabuz argitzea erabaki zuen.\nOstatu hartan geratu zen hurrengoan, oso nekatuta zegoelako aitzakian, sutondoan seko lo geratu balitz bezala egin zuen.\nGauerdia iritsi zenean, sorginak poto bat atera zuen ukendu magikoz betea eta gorputza igurtzi zuen esanez:\n-Sasi guztien gainetik, ordu erdi batean mandazainaren etxeraino.\nEta desagertu egin zen.\nMandazaina adi egon zen denbora guztian, eta potoko ukendua hartu zuen berehala, baina formula magikoa esaterakoan nahastu egin zen eta honela esan zuen:\n-Sasi guztien artetik, ordu erdi batean ñire etxeraino.\nHarramazkaz eta ubelduz josia iritsi zen etxera eta han aurkitu zuen ostalaria haurra jotzen; sutondoko burruntzia hartu eta buru-buruan eman zion. Hark sekulako garrasi bat egin eta desa- gertu egin zen. Aitak haurra sehaskan utzi eta ostatura itzuli zen, Emakumea baino lehen iritsI zen eta berriro ere sutondoan etzan zen denbora guztian lotan egondako itxura eginez.\nBiharamun goizean, mandazaina ostalariarengana joan zen agurtzera eta ohean aurkitu zuen, burua zapi batean bilduta.\n-Zer duzu? -galdetu zion, ezer ez baleki bezala.\n-Gaizki nago. Bart amets bat izan dut -erantzun zion emakumeak Erraldoi batek eraso egiten zidala eta buruan ematen zidala.\nMandazainak barre egin zuen.\n-Hauxe izatekoa, gero! -esan zuen-, Nik ere ametsa izan dut. Sorgin batek nire semea jotzen zuela eta burruntziaz buruan jotzen nuela. Hurrengoan horrelako ametsen bat egiten badut aizkoraz joko dut buruan.\nEsan beharrik ez dago sorgin hark ez zuela gehiago jo manda- zainaren semea, eta mandazaina ere ez zela gehiago geratu sorgin haren ostatuan.\n6. Mandazaina eta sorginak\n7. Sorgina katu\nElezahar batek dio emakume bat gauero gelditzen omen zela haritzen etxeko sukaldean, eta, egunero, katu beltz bat agertzen zitzaiola leihotik.\nGau batean, emaztearen ordez, senarra gelditu zen andre mozorrotuta, eta, katua etortzean, honela esan zion:\n- Gizonezkoa haritzen?\nEta gizonak erantzun:\n- Katua eta hitz egiten?\nOrduan senarrak makilaz kolpatu omen zuen eta katuak marruka ihesari ekin omen zion.\nHurrengo egunean, auzokide bat besoa apurtuta azaldu zen, eta orduan konturatu ziren herrikoak emakume hura sorgina zela.\n8. Anbotoko sorgina\nIspilu bat hartu eta begiratu zuen: zein aurpegi polita! Janaria ere nahi zuen guztia ematen zion. Baina oraindik sekreto handi bat zuen neskarentzat. Egun batean, belarrez jarabea egiten irakatsi zion. Beste egun batean sorginak esan zion neskari:\n9. SORGINEN BIDEA EPERLANDAKO AKELARRERA\nAldaera - I\nMuxikako Ibarruri auzoko Txomin Artetxek kontatuta 1970an\nMuniketa deituriko parajeko baserri batean bi ahizpa ezkongabe bizi ei ziren. Laguntzeko morroi bat zuten. Ahizpa biak gau-gauean gelditzen ei ziren ezkaratzean morroia oheratutakoan.\nBeti-beti andreak zer egiten ote zuen jakingura zuen mutilak eta halako batean zer egiten du? Gabon esan eta ohera doalakoan, ate ostean ostendu.\nAhizpa biak, morroian gomuta barik, suteko hautsa hartu eta ipurdia igurzten ikusi ei zituen ondokoa esaten zuten bitartean:\nAurrekoa amaitu esaten eta han joan ei ziren tximiniatik gora.\nMutilak hau ikusirik ezkaratzera sartu, eta ahizpa biak egin zuten modu berean, ipurdia suteko hautsez igurtzi eta hanka bat zizeilura lotuta zuelarik, hauxe esan zuen:\nLaino guztien gainetik,\nBat-batean han zihoan zizeilu eta guzti sasiperik sasipe dena urruturik. Azkenez heldu ei zen Eperlandako landara.\nHan zeuden hainbat atso, bere ugazaba-ahizpa biak ere bai.\nBertan egiten ari ziren ospakizunetako bat biltzarraren erdian zegoen ikatzari musua ematea ei zetzan. Bere txanda heldu zenean, morroia ere agertu zen ikatzari musua ematera. Animalia-irudi hura ikusirik ondokoa esan ei zuen ozenki:\n“Jesus, hau zikina”.\nJesusen izena entzun zutenean, han ez ei zen lotu sorginik bat ere: denak eman ei zioten ihesari, bakoitzak ahal zuen lekutik. Gure morroia bakar-bakarrik gelditu ei zen zizeilua hankari lotuta.\nAzkenean etxera itzuli izan behar ei zuen zizeilua lepoan hartuta.\nMuniketa deituriko parajeko baserri batean bi ahizpa ezkongabe bizi ei ziren. Laguntzeko morroi bat zuten.\nAhizpa biak gau-gauean gelditzen ei ziren ezkaratzean morroia oheratutakoan.\nBat-batean han zihoan zizeilu eta guzti sasiperik sasipe dena urruturik.\nAzkenez heldu ei zen Eperlandako landara.\n10. Elurra eta sorginak\nAspaldi-aspaldian elurrik ez zuten ezagutzen gizakiek. Halako batean, lehenbizi elurra egin zuenean sorginak ikaratuta haitzuloan sartu ziren.\nHaitzuloan zazpiheun urteko aitona zahar itsu bat bizi zen, eta sorginek esan ziotenean gauza zuri bat erori zela zerutik, honela esan zuen:\n- Atara nazazue airean kanpora, eta palanka batzuekin jaso nire betazal bat, gauza berri hori ikusi ahal izateko.\nBetazala jaso ziotenean eta bere begi nekatuak gauza zuri hura zerutik erortzen ikusi zuenean, honela esan zien sorginei:\n- Galduak gara!\nAiton zaharra bere lagun guztiekin, zahar eta gazte, eta sorgin guztiekin haitzulora sartu ziren betirako.\n11. SORGINEN BIDEA MURUETAKO AKELARRERA\nMuruetako Jesus Orbek kontatuta 1922an\nMutil bat ei zen andre baten morroia. Andre hau gau-gauean gelditzen ei zen ezkaratzean morroia oheratutakoan.\nUgazaba-andreak, morroian gomuta barik, ontzi txatxar bat hartu eta barruko unturiarekin igurtzi ei zuen gorputzaren alde batzuk, eta irrist joan zen tximiniatik gora hodei guztien azpitik eta sasi guztien gainetik esanda.\nMutilak hau ikusirik hartzen du berak ontzia, igurtzi ugazaba-andrea legez eta dio: hodei guztien azpitik eta sasi guztien azpitik.\nIgo zuen tximiniatik gora eta han zihoan sasiperik sasipe dena urruturik, gainetik esan beharrean azpitik esan zuen-eta.\nAzkenez heldu ei zen landa batera. Han zeuden hainbat atso, bere ugazaba-andrea ere bai. Sorginak izan behar dituzte hauek, esaten zuen bere artean. Honetan ikusten du bat beltza eta motza ezin handiagoa. Bere itxurarekin ikaraturik, “Jesusen Kredo, que culo tan negro!” esan zi zuen.\nJesusen izena entzun zutenean, han ez ei zen lotu sorginik bat ere: denak eman ei zioten ihesari, bakoitzak ahal zuen lekutik. Gure morroia bakar-bakarrik gelditu ei zen nora joan ere ez zekiela, ez non zegoen ere. Sasipetatik joanda; nola jakingo zuen bada?\nHan itxaron ei zuen ba eguna egin arte. Eguna egin zenean, herrira joan zen eta gertatutakoaren parte eman ei zien bertako agintariei sorgin guztien bakea egiteko asmoz.\n12. NI NEU NAIZ\nGatzagako andre batek, gobara egiten zuenean, arropa zuhaitz adarretan zabaltzen zuen, eta gau osoan uzten zuen lehortzen.\nBaina aspaldian arropa batzuk desagertzen zitzaizkiola eta, gau batean, zaintzen geratzeko eskatu zion\nsenarrari, lapurra harrapatu eta gobara lapurtzeko gogoak kentzeko esanez.\nGizonak hartu zuen urdai zati bat, ogia eta ardoa eta gaua esna igarotzeko prestatu zen. Adar batzuekin sua piztu, urdai zatia burruntzi batean jarri eta hura erretzen hasi zen. Han zegoen koipez ogia lasai gantzatuz eta oheko berotasunean zein ederki egon zitekeen pentsatzen, sorgin bat agertu zitzaionean.\nSorgina itsusi aparta zen, begi bakarra zuen bekokiaren erdian. Hark ere bazuen burruntzia eta, bertan,\napo bat. Sutondoan eseri zen, gizonaren ondoan eta hura ere apoa erretzen hasi zen. Ogia koipetan bustitzen zuen bitartean, hau esaten zion gizonari:\n-Zuk past-past egiten baduzu, nik gauza bera egingo dut...\nGizonak sorgina ikustean sekulako beldurra izan zuen eta, burruntzia hartuz, begi bakar hartan sartu zion, itsu utziz. Sorginak herrialde osoan entzun zitekeen garrasia egin zuen eta gero, oraindik oihuka, gizonari galdezka hasi zen:\n-Nola duzu izena? Nola duzu izena?\nGizonak ez zekien zer erantzun, baina sorginak bereari jarraitzen zion.\nAzkenean, honela esan zion gizonak:\n-Ni, neu naiz.\nEta etxera joan zen lasterka, sorgina oihuka eta bere kideei laguntza eske ari zen bitartean.\nSortu zuen iskanbila apartekoa izan zen eta beste sorginak Euskal Herri osotik agertu ziren.\n-Nork zauritu hau? -galdetu zioten.\nEta berak erantzun:\n-Neu! Neu! Neuk zauritu nau!\n-Heuk egin badun, guk ez dinagu zertan parte harturik eta beste noizbait beste erokeriaren bat egin nahi badun, egin ezan gu alde batera utzita!\nEta etorri bezala, sorgin guztiak gauaren ilunean desagertu ziren, zorigaiztoko itsua minez oihuka eta zer egin jakin gabe utzirik.\n13. SORGINAK ETA ERGELAK\n14. SORGINAK AKELARRIAN\nBehin batez bazen, munduan asko dien bezala, gizon gazte bat. Egun batez gaten da kisulabe baterat eta arratsian heldu die sorginak. Han dantzan hari zien. Batek iten zuen etxe batetako etxeko andre bat bezala, arras eri. Eta elizatik ateatzen hari zelarik egun batez utzi zuela ogi benedikatua lurrerat erortzera eta apho batek altxatu zuela eta apho hura han dela athe hekien onduan, harri baten azpian, bere ogia ahuan. Eta oraino sorginak berak erraten zuen hura ahotik apho hari kendu arte ez zitekela senda. Eta gizon gazteak guzia aditzen zuen.\nBeren aldia in zutenean, sorginak baduazi bakotxa bere etxetarat, eta gizon gazte hura ilkhitzen da bere kisulabe xilotik eta badoha etxekoandre eri den harenganat eta erraten dio:\n—Nik orai badakit zer egin behar den zure sendatzeko.\nEta sorginak erran guziak erraten diotza eta egiten ditu, eta egun berian sendatzen da. Eta gizon gazte hura ongi pagatua izan zen.\nEta arrats hartan heldu zaio konkor bat eta erraten dio:\n—Aditu dut, gizon gaztea, badakik sorginek non egiten duten akelarre.\n—Bihar pentsatzen dut behar dutala aditu sorginek zer erraten duten.\nEta erakusten dio bera aintzinean izatu zen kisulabe zilo hura. Eta gauerditan heldu die sorgin guziak biribilli baraballa, bazutela arrabots eta espantu. Bainan sorginek erraten dute batak bertziari:\n—Behar dinau bilatu kisulabe zilo huntan zer othe den.\nBadohazi bilhatzerat eta atzematen dute konkorra eta egortzen sasiz sasi, berhoz berho, laharrez lahar, othez othe, zirripo zarrapo. Ez zuen posible nihundik bere etxea atzematia. Denak funditua, gure konkor gaixua azkenean goiz alderat arribatzen da bere etxean.\nAsko munduan bezala baziren jaun andre batzuek; nekazallak edo laborariak ziren eta aisean ziren. Bazuten mando bat eta gaten zen gizona traturat bere mandua arnoz kargatueta eta egoten zen zortzi bat egun kanpoan. Bethi ostatu berean jausten zen. Han baziren ama alaba batzuek. Egun batez mandoak kargatu eta partitzen da. Emaztea erdi beharra zuen. Orenaren beira zagoen, bañian galdea galdearen gainean beitzuen, bortxatua da partitzera.\nBadoha eta arribatzen da ostatu hartarat. Merkatu eguna beitzen ez zuten haren gela gardatu bertzetan bezala zeren jende hanitz beitzuten eta ematen dute sukaldearen onduan zuten gela itsu batean. Ez zen oraino loharkatuba. Aditzen du ama zaharrak erraten bere alabari:\n—Ez dakin? Hor dugun gizonaren emaztea erdi dun. Hua ikhusterat iyan lo dagoen.\nGizonak hori aditu eta ematen da zurrungan. Neskatxak aditu eta zurrungan zagoela athe tartetik erraten dio bere amari.\n—Ba, ba! lo dago.\nErraten dio amak orduan (pentsa azue iyan erne zagoen gizona!)\n—Gan behar dinat haur sortu berri haren xarmatzerat.\nAltxatzen du arri bat supazterraren aintzinean. Handik atheratzen du kasola bat zentan beitzen gantzudura bat. Eskoba bat hartu eta ungi arraskatzen du bere buruba erranez:\n—Edoi guzien azpitik eta lahar guzien gañetik. Horen erdi bat bideko, bertze bat hango eta bertze bat hunarateko.\nHori erran orduko gana da. Ikhusi duenian gaten, atheratzen da gizona gelatik. Ikhusi zuen zer in zuen. Gantzutzen da hura bezala, bañian erraten du «edoien azpitik eta laharren azpitik ere», tronpaturik. Oren laurden bat harat gateko, oren erdi bat hango eta oren laurden bat hunat ethortzeko.\nArribatzen da bere etxerat bañian funditua. Laharrek xehatu zuten dena. Bañian igual zitzaioien. Ematen da bere emaztearen athe gibelian makil handi batekin eta istantean heldu da gatu xuri handi bat ñau ñau. Gizonak hori aditu eta, atheratzen da gordea zen tokitik eta bere makilarekin abantzu hil zuen gatu hura. Eta partitzen da berehala ostaturat bañian ez erreski lahar guzien azpitik. Arribatu zen halere emaztea bañion lehenago. Badoha laster bere ogerat.\nBiharamunian jekitzen denian ez du ikhusten alaba bertzerik. Galdetzen du non den ama. Miñez dagoela.Pagatzeko hari. Ezetz, nahiago duela ama ikhusi. Badoha harenganat eta atzematen du ungi eri. Egun hartarikan ez zen gehiago gan ostatu hartarat. Bere etxerat arribatu denian kondatzen dio bere emazteari zer pasatzen zen eta haurra nola salbatu duen. Bañian ez ziren fini hortan. Maluru maluruen gañian zuten. Hainbertze behi hiltzen zaiozkate eta zituzten alimale guziak igual. Miseria gorrian gelditzen dire. Ez zakiten zer billaka.\nGizon hura pentsaketan zabillan tristerik errekontratzen duenian emazteki xahar bat. Galdetzen dio zer duen eta kondatzen diozka bere penak, zenbat malur izan dituen hainbertze hazienda galdu dituela, erosi dituela bertzeak eta hek ere istantean hillen zaiozkala. Sorginek xarmatua dela.\n—Hala bazare aski duzu ematea heian gaitzuru baten azpian xirigo benedikatua piztuba eta atzemanen duzu.\nIten du emazteki xahar harek erran bezala. Gordetzen da mañateraren azpian eta gaberditan heldu da gatuaren itxuran eta ematen da ixtaklok idiaren gañian erraten duelarik:\n—Lehengoak ederrak, bañian haukiek ederrago.\nHori aditu eta gure gizona atheratzen da gordia zagoen tokitik eta bere makilarekin ez du uzten arras hilla bertzerik.\nHori iñagatik gure gizona deus erresurtsarikan gabe zen, ez ogi, ez arto, ez behi, ez xerri eta bere emaztea eta haurra gosiak. Badoha zerbeit iñen othe duen. Errekontratzen du jaun bat eta erraten dio:\n—Zer duzu gizona hoin tristerik?\n—Miseria horrek penatzen du hanitz.\n—Hori bertzerik ez baduzu adituko dugu elkar. Nahi baduzu, emanen zaitut nahi duzun bezenbat diru, urthearen buruban phentsatzen baduzu eta neri erraten, debruak zerekin iten duen kalitza eta ez balin baduzu pentsatzen orduko, zure arima neretzat izanen da.\nGizona, dirua artu eta badoha kontent etxerat geruaz oroitu gabe. Bizi zen urus zenbeit denboraz bere emaztea eta haurrarekin bañian denborak urbiltzerat, tristatzen hari zen eta ez du erraten deus bere emazteari. Egun batez bazabillan urrun bere sekretua jakin nahiz, billa eta billa. Gabak atzematen du eta arrastatzen da bide gurutze batean gordea. Badakizue, bide gurutzetarat ethortzen dire sorgiñak elkharrenganat biltzerat. Arribatzen dire beraz hustan handik eta fusta hemendik, dantzan. Ungi jostatu direnian hala, hasten dire berri kondan. Batek erraten du:\n—Ez dakizue holako gizonak saldu duela bere burua debruari. Sehurki ez du pentsatuko debruak zerekin egiten duen kalitza.\n—Ez dakinat nik ere. Erran nazan.\n—Giristinoek igande egunean pikatzen dituzten beatzekin.\nGure gizona doi doia egotu zen agertu gabe bozkarioz. Argia ethorri orduko sorgin guziak gan ziren beren etxetarat. Gure gizona ere gan zen bererat. Ez zen gehiago triste. Bazagoen eguna noiz ethorriko zitzaioen.\nEthorri zenian badoha bide gurutze baterat. Han zagoen janeko bere jauna, debru hanitzekin ethorria, pentsatzen beitzuen ifernuko izanen zuela. Galdetzen dio:\n—Badakik zerekin debruak egiten duen kalitza?\n—Ez dakit. Entsaiatuko naiz. Giristinoek igandetan pikatzen duten beatzarekin.\nHori erran orduko debrua badoha bertze guziekin, su eta kar sistuka, ifernuko zolarat. Gure gizona gan zen bere etxerat eta bizi izan zen luze, urus bere emaztea eta alabarekin. Ungi bizi izan baziren, ungi hil ziren.\nEuskal ipuinak Wentworth Webster 1877\n16. SORGIN EULIA\nBerasategiko neska bat joan zen konfesatzera, gorrotatzen zuen familia bateko sei haur hil zituela. Sorgina zen eta euli bilakaturik zintzurrean sartzen zitzaien eta hiltzen zituen. Zazpigarrena salbatu zuen apezak, estolaz eulia harrapatu eta kutxa batean sartu: kutxaren barnean gero hila zen neska.\n(Barandiaran 1973a: 501).\n17. SORGINEN BIDEA MURUETAKO AKELARRERA\nMuruetako Jesus Orbek kontatuta 1922an Mutil bat ei zen andre baten morroia.\nAndre hau gau-gauean gelditzen ei zen ezkaratzean morroia oheratutakoan. Beti-beti andreak zer egiten ote zuen jakingura zuen mutilak eta halako batean zer egiten du? Gabon esan eta ohera doalakoan, ate ostean ostendu.\n18. SORGINEN BIDEA EPERLANDAKO AKELARRERA-I\nLainoperik lainope Sasi guztien gainetik, Eperlandako landara.\nAurrekoa amaitu esaten eta han joan ei ziren tximiniatik gora. Mutilak hau ikusirik ezkaratzera sartu, eta ahizpa biak egin zuten modu berean, ipurdia suteko hautsez igurtzi eta hanka bat zizeilura lotuta zuelarik, hauxe esan zuen:\nSasiperik sasipe, Laino guztien gainetik, Eperlandako landara.\nHan zeuden hainbat atso, bere ugazaba-ahizpa biak ere bai. Bertan egiten ari ziren ospakizunetako bat biltzarraren erdian zegoen ikatzari musua ematea ei zetzan. Bere txanda heldu zenean, morroia ere agertu zen ikatzari musua ematera. Animalia-irudi hura ikusirik ondokoa esan ei zuen ozenki:\n“Jesus, hau zikina”. Jesusen izena entzun zutenean, han ez ei zen lotu sorginik bat ere: denak eman ei zioten ihesari, bakoitzak ahal zuen lekutik. Gure morroia bakar-bakarrik gelditu ei zen zizeilua hankari lotuta.\n(1) Ajangizek, Ibarruritik oso gertu, Eperlanda deituriko lekua dago. Bertan, sorginek, akelarreak egiten omen zituzten.\nSORGINEN BIDEA EPERLANDAKO AKELARRERA-II\nKortezubiko Matias Aranazek kontatuta 1920an\nSorginak ziren ama-alaba bi. Morroia zuten beharrak egiteko. Sarritan joaten ziren bariku gauez orraztuta polito jarrita. Morroiak ikusten zituenean han jarrita zaintza egiten zuen. Suaren azpian zuten lapikotxu baten euren unturia, eta haxe unturia egin hanketan eta esan “txiki-txikien gainetik eta handi-handien azpitik” eta joaten ziren. Haiek joan ziren baten, morroiak ere unturia ei zuen, baina oker aditu zituen besteen esanak eta honek esan zuen: “txiki-txikien azpitik eta handi-handien gainetik”.\nJoan zen sasi guztien azpitik eta tantai handien gainetik, dena urrututa, Muxikako Eperlandara. Han zegoen Luzifer euren nagusia. Eurek han zuten ohitura Luziferri ipurdian musua ematea zen. Denek egiten zuten banan- banan. Morroiari ipini zioten izena Sorginbarri izan zen. Honek eraman zuen burdinezko abarkistena1 zorrotz-zorrotz eginda. Musu egiten joan zenean haixe abarkistena sartu zion Luziferri. Honek esan zion: Sorginbarri, bizarrak gogorrak dituzu.\nMutilak ikusi zuenean hau antzerki hau, esan zuen: - Jesus da Credo, que culo más negro! Hau entzun zutenean denek aldegin zuten. Etorri ziren etxera ama-alabak, morroia ere bai. Honek gertatutakoaz parte eman zion herriko Parrokoari. Parrokoak deitu zien etxera ama-alabei, eta ondu egin zituen.\n(1) Abarkistena: Abarkak josteko eztena.\nJoxe Miel Barandiaran Obras Completas Tomo II Eusko-Folklore Editorial La Gran Enciclopedia Vasca Bilbao, 1973\n19. AMERIKETARA JOAN ETA ETORRI\nBein sartu ei zien Elantsobeko portuen Bermioko txalupe batzuk arribadan eta errire atara ei zituezan erramuek, belak, paluek eta danak, otzarak ez bezte guztiyek.\nAgure bat yuen ei zan geuerako bere errumera lo eitten –fumelariye bera.\nAlako baten etorri ei zien gonagorridun andra bi tzalupera agurie bere erru- mien lo eguen artien. Askatu ei zituezan sokak eta asi ei zien andra biyok abantien eta “a cada palada sien leguas” esaten, eta Habanara eldu ei zien. Orduen errire salta ei euen andra biyok euren geuzek eitten zituezan artien, aguriek be salta ta Habanako arbola bateri adar bat kendu ta txalupera arin etorri ta pipie fumeten asi ei zan.\nEtorri ei zien noix edo noix andra biyok, eta asi ei zien euren artien.\n– Pipe sundie dau emen: um! Gixonen bat sartu ete yaku?\nAu entzuten agurie ixilik egon ei zan, ixilik mutillek! Asmauko ete eben bildu- rrez.\nGeyagoko barik asi ei zien ostara be abantien, eta goxialdie baño lenau eldu ei zien Elantsobera.\nAguriek geu atan Habanan egon zela lagunei ziñeztu eraiteko, ango arbolien adar ezie erakusten ei eban.\n1. BARANDIARAN, J. M.: Obras Completas. Bilbao: La Gran Enciclopedia Vasca, 1972-85


Euskaltel Euskadiren agurrari buruz - Slump doktorearen zaintiratua\nHasiera » Txirrindularitza » Euskaltel Euskadiren agurrari buruz\nEuskaltel Euskadiren agurrari buruz\nEuskalteleko ziklistak, iragan Giroan.\nEuskaltel Euskadi txirrindulari taldearen agurrak oporren atarian harrapatu ninduen. Bizpahiru asteko deskonexio-tartearen ostean, majo kosta zait gertatutakoaren inguruko informazioa bildu eta interpretatzea. Euskadi Irratiko azalpen mamitsuek jarri naute arrastoan.\nPasa den asteazkenean, Espainiako Vueltako etaparen kontakizunaren erdian, Joxe Mari Apaolazak, Xabier Artetxek eta bereziki Xabier Usabiagak taldearen desagerpenari buruzko datu esanguratsuak eman zizkiguten, eta horiei tiraka osatu dut post luze hau, ideiak ordenatu aldera.\nZergatik desagertu da taldea?\nArrazoiak ekonomikoak dira, taldeko arduradunen kudeaketa (askoren ustez) txarraren gainetik. Alde ekonomikoari helduko diot lehendabizi:\nEuskaltelen hitzetan, instituzioek laguntzak kendu ostean –krisiak bultzatuta– bigarren babesle pribaturik aurkitu ez dutelako desagertuko da taldea. Aldiz, instituzioek diotenez, iazko abenduan Euskaltelen akzioen %48,1 erosi zuten bi inbertsio funtsek (Trilantic-ek eta Investindustrial-ek) ez dute interesik puntako txirrindularitzan, eta beste marketin eredu batzuen alde egin dute, nolabait esatearren. “Agintean den alderdiko legebiltzarkide batek” eman zizkion azalpenetan oinarrituta hitz egin zuen irratian Usabiagak.\nEz zuten zuzenean halakorik esan, baina Euskadi Irratiko solaskideek sinesgarritasun handiagoa taldearen bertsioari ematen ziotela sumatu nuen. Alegia, instituzioek laguntzak kendu dizkiotelako desagertuko dela taldea.\nKapitalaren %48,1 aipatu inbertsio funtsen esku dago. Orotara 228 milioi euro inguru ordaindu zituzten akzioengatik.\nKutxabankek akzioen %49,9 du, eta Iberdrolak gainerako %2a.\nInformazio gehiago: Wikipedia.\nEuskaltel Euskadi taldea\nEuskaltelek urtero 3,5 milioi euroko ekarpena egiten zion txirrindulari taldeari. Aurtengo denboraldian Eusko Jaurlaritzak eta Bizkaiko eta Gipuzkoako diputazioek laguntzak kendu ostean, telekomunikazio konpainiak 7 milioi euroko ekarpena egin behar izan du.\nTaldeko arduradunak saiatu dira bigarren babesle pribatu bat aurkitzen, baina ez dute lortzerik izan. “Proiektua ez da bideragarria”, adierazi dute.\nLau urterako plana sei hilabetean agortu da\n“Taldearen kudeaketa ez da ona izan”, adierazi du Roberto Laisekak, 1994tik 2006ra bitartean Euskaltel Euskadi taldean aritu zen ziklistak. Ekipoak txirrindulari atzerritarrak fitxatu ditu aurten, lau urterako UCI World Tour (UWT) lizentzia eskuratu ahal izateko. Laburrean azaltzeko: UWT mailan lehiatu ahal izateko, txirrindulariek lortutako emaitzen araberako gutxieneko puntu kopurua izan behar dute taldeek (diru kopuru jakina jartzeaz gain, noski), eta puntu horiek atzerriko txirrindulariei esker lortu ditu Euskadik, fitxaketa berriek emaitza penagarriak eman dituzten arren: Tarik Chaoufi marokoarra taldetik bota dute egokitu ez delako, Aleksandr Serebriakov errusiarrak EPO bidezko positiboa eman zuen eta hura ere bota egin zuten, André Schulze alemaniarrak lasterketa bakarra amaitu du…\nAldiz, nahikoa punturik ez zuelako taldetik kanporatu zuten Amets Txurrukak emaitza politak lortu eta borrokarako gogoa erakutsi du Caja Rural taldean, eta horrek are lotsagarriago utzi ditu Ivan Velasco ere kanporatu zuten Euskaltel Euskadiko arduradunak. Filosofia aldaketak ez dio batere mesederik egin taldeari. Han aritutako hainbat txirrindularik zuzendarien jarrera gogor kritikatu zuten, eta errepideak laranja kolorez zipriztindu dituzten zaleak geroz eta urrunago ditu.\nHarrigarriena zera da: Taldeak lau urterako apustu sendoa egin zuela, eta proiektua sei hilabetean amaitu dela. “Taldeko arduradunek bazekiten instituzioek euren ekarpena kendu egingo zutela, eta hala ere filosofia aldatu zuen”, kritikatu du Laisekak.\nBiciciclismo webgunean aurkitu dugu azalpen gehiago: “2012an, guztia arrosa kolorekoa zenean, lau urterako proiektu estrategikoa aurkeztu zenean, Euskaltelek taldearen kudeaketa Basque Cycling Pro Team sozietatearekin hartu zuenean –Euskadi Fundazioaren lekuan–, 36 milioi euroko aurrekontuaz hitz egin zen. Aldiz, pasa den martxorako jakina zen jarraipena arriskuan zegoela, arrazoi ekonomikoengatik. Inork ez du egoera hau ulertzen, ezta Igor Gonzalez de Galdeano managerrak ere”. Taldean halakorik espero ez bazuten, pentsa nola geratuko ginen txirrindularitza jarraitzen dugun zaleak.\nFundazioarekin gertatutakoak ez du zerikusirik\nEuskadi Fundazioak kontinental mailako taldea du orain.\n2012an, polemika bizi baten erdian, hemeretzi urtean proiektua babestu zuen Euskadi Fundazioa proiektutik kanporatu zuten, eta Euskaltelek hartu zuen aurrekontu eta kudeaketaren ardura. Auziak Euskaltel Euskadiren desagerpenarekin loturarik ba ote duen galdetzean, ezetz erantzun zuen Xabier Usabiagak irratian, aparteko bi kontu direla.\nTaldea ez desagertzeko aukerarik ba al dago oraindik?\nEz. Erabakia behin betikoa da. Arduradunek jakinarazi dute proiektua “modu ordenatu eta arduratsuan” itxiko dela, eta txirrindulariak talde bila ari dira jada. Bakarren batzuk lotua dute datorren denboraldirako ekipoa, baina beste batzuek gorriak ikusiko dituzte, Usabiagak adierazi bezala. Izan ere, Gorka Izagirre moduko txirrindulariari taldea aurkitzeak uste baino denbora gehiago eman badio, maila apalagokoei eta beteranoenei are gehiago kostako zaie.\nKontuan hartu behar da, bestalde, hamalau txirrindularik kontratua indarrean daukatela 2014rako. Beraz, kontratu horiek ordaindu nahi ez baditu, Basque Cycling Pro Team beharturik dago ziklistei talde berria aurkitzen saiatzea. Esaterako, kasu hipotetiko baten bidez aipatzearren, demagun Mikel Nievek 10 milioi euro kobratzen dituela, eta Astanak 6 milioi eskaini dizkiola. Gainerakoa Euskaltelek ordaindu beharko luke.\nEta aurrera begira zer?\nEz da zalantzarik Euskaltel Euskadik hutsune handia lagako duela.\nAfizionatu mailako txirrindularitza egoera larrian dago gurean –Xabier Artetxek Euskadi Irratian nabarmendu zuen gure errepideetan egiten ziren bost lasterketa nagusietatik bakarra dagoela bizirik, ongi ulertu banion–, eta ziklista gazteek geroz eta aukera gutxiago dute goi mailako taldeetara salto egiteko. Euskadik betetzen zuen neurri handi batean funtzio hori, baina hemendik aurrera… amets potoloegiak zituen eta euskal txirrindularitzak garesti ordainduko du.\nOhi bezala, Tropela.net-eko kideak ere azti ibili dira, eta Euskaltel-Euskadiren desagerpenari buruzko podcasta sareratu dute gaur bertan. Sagua grabazioaren parte batera eraman dut ausaz, eta solaskideetako batek esan du gertatutakoa ezin daitekeela azken bi urteetan ikusitakoaren arabera azaldu. Kontua ez dela Madariagak gauzak ongi egin zituela eta Gonzalez de Galdeanok gaizki. Gauzak konplexuagoak direla.\nEa asteburuan tartetxo bat hartzen dudan podcast osoa entzuteko.


Azala » Project » Pere IV ardatz berriak beste bidegorri bat du Bartzelonan.\nPROIEKTUAREN IZENA: Pere IV ardatz berria\nKOKAPENA: Pere IV kalea\nINAUGURAZIO-EGUNA: 2018ko ekaina\nPere IV tarteko berrurbanizazio- eta azpiegitura-lanei esker, Roc Boronat eta Bilbao kaleen artean, bide atseginagoa eta oinezkoak kontuan gehiago hartzen dituena lortu da: errepideko zirkulazioaren errei bakarrarekin, bidegorriarekin, espaloi zabalagoekin, hiriko altzari eta argiteria berriarekin eta hondakinen bilketa pneumatikoarekin. Pere IV ardatzaren eraldaketa osoa fasetan egingo da eta, ondoren, Prim Etorbidearen eta Selva de Mar kalearen arteko tartearekin jarraituko da.\nProiektua justifikatu zuten oinarrizko beharretako bat Pere IV ardatza suspertzea izan zen. Poblenouko bide garrantzitsu honetan ez da inolako lanik egin 1967 urtetik, hori dela eta, gaur arte hiru zirkulazio-errei izan ditu.\nJarduera honi esker, errepideko zirkulaziora zuzendutako hiru erreiko galtzada atzean utzi eta noranzko bakarra duen galtzada berri bat lortuko da, Besòs norabidean. Galtzada honek zirkulazio-errei bat eta, karga eta deskarga guneetara, motoen aparkalekuetara eta beste zerbitzu batzuetara (itsasoaren aldean) zuzendutako zerbitzu-errei bat barne hartzen ditu. Galtzada honetan, ZICLA®ren Zebra® 13 bereizgailuekin bereizitako bidegorri bat gehituko da.


Euskal antzerkiaren inguruko jardunaldia antolatu dute Azpeitian | Kultura | Naiz\nAntzerkigintzako eragile ezberdinek hausnarketa eta lankidetzarako jardunaldia antolatu dute Azpeitian ostegun honetan. Balio kate guztia agerian jarri nahi dute eta antzerkiari «gure kultur paisaian» leku bereziago bat eman. Parte hartzea doakoa da eta izen emateko epea gaur amaitzen da.\nEuskal antzerkigintzaren inguruko eztabaida izango da muina. (NAIZ)\nEuskal Herriko hainbat eragileren lankidetzari esker abian da Euskal Antzerkiaren Lekua egitasmoa. Sustatzaileek ohar bidez azaldu dutenez, euskarazko antzerkigintzaren topalekua eta arnasgunea izan nahi du jardunaldiak euskarazko antzerkiari «behar» eta «merezi» duen lekua emateko. «Merezi du leku duinago bat gure kultur paisaian, eman behar zaio leku bereziago bat gure agendan», defendatzen dute.\nLehen hitzordu honetan hainbat aditu gerturatuko dira hitzaldiak ematera. 10.00etan, Ximun Fuchs-en eskutik, ‘Euskarazko antzerkigintzaren pausuak, ibilerak eta errenak’ hitzartzea eta eztabaida saioa izango dira. Kaferako tartea amaituta, Eneritz Artetxeren txanda izango da ondoren, 11.45ean. Berak antzerki sorkuntzan emakumeen presentzia eta genero ikuspegia landuko ditu.\nGoizeko saioa ‘Zubi’ deialdi berriaren aurkezpenak itxiko du, Sanagustin kulturunean.\nArratsaldean, besteak beste, «praktika egokien» aurkezpena eta mahai ingurua izango dira. Gonbidatuak Eztena, Zubi, Baratza eta Kulturaz Kooperatiba izango dira, eta, EHAZE-k moderatuta, ‘Euskarazko antzerki sorkuntza bultzatzeko bide berriak’ gaiaren bueltan arituko dira. Jardunaldiaren bigarren zatia Dinamoa sormen gunean izango da.\nHain zuzen, bertan estrenatuko da, lehen jardunaldia hau ixteko, Esti Culiel-en ‘35 huts’ antzezlana, 20.00etan.\nBide berri bat marraztu\nEgitasmoaren xedea euskarazko antzerkigintzako agente desberdinek osatzen duten «balio kate guztia agerian jarri» eta osatzen duten «argazki aberatsa» erakutsi nahi dute. Elkarrekin dituzten erronketaz mintzatu, gabezietaz hausnartu, lorpenak partekatu eta lankidetza sareak osatu nahi dituzte. Hemendik lortutako fruituekin «bide berri bat marraztu» eta eraikitzeko koordenadak adostu nahiko lituzkete.\nEuskal Antzerkiaren Lekua antolatzeko lankidetzan aritu dira, besteak beste, Euskal Kultur Erakundea, Nafarroako Antzoki Sarea, Euskal Herriko Antzerkizale Elkartea, Lakuako Gobernua, eta Azpeitiako Udala.\nParte hartzea librea eta dohakoa da baina izen ematea ezinbestekoa da. Honako esteka honetan egin daiteke; gaur amaitzen da epea.


Mimukai Garapenerako eta Eraldaketarako Zentroa sortzeko bidea abiatu du Leitzako Udalak - Leitzaldea - Erran.eus\nTtipi-Ttapa 2021-02-17 14:00\nLeitza eta inguruko sektore ekonomiko guztientzako topagunea izanen dela iragarri du Leitzako Udalak ohar bidez, eta helburu nagusiak zehaztuta badituzte ere, interesdunen eta herritarren beharrak jasotzeko asmoz, heldu den astetik aurrera parte-hartze saio batzuk eginen dituzte. Horietan aurrenekoa Leitzan izanen da, otsailaren 25ean.\nMimukai Garapenerako eta Eraldaketarako Zentroa itxura hartzen hasi da. Leitzako Udalak gaur adierazi du zentroa sortzeko bidea abiatu duela eta helburu nagusia «Larraun-Leitzaldeko tokiko ekonomia eskualdeko ikuspegiarekin garatzea» izanen dela. Leitzako Udalak bultzatutako proiektua da baina Cederna Garalur, Aranoko Udala, Goizuetako Udala, Aresoko Udala, Lekunberriko Udala, Araizko Udala, Larraungo Udala, Beteluko Udala, Basaburuko Udala, Atezko Udala eta Imozko Udala ere laguntzen ari dira.\nLeitzan kokatu arren, «eskualde osoko sektore ekonomiko guztientzako topagunea» izanen dela azaldu du Leitzako Udalak\nLeitzan kokatu arren, «eskualde osoko sektore ekonomiko guztientzako topagunea» izanen dela azaldu du Leitzako Udalak, eta hainbat espazio izanen dituela aurreratu du: «obradore publikoa, energiaren inguruko informazio gunea, garapen agenteen bulegoak, formakuntza eta bileretarako gelak, coworking gunea...\n«Ekosistema berritzaileak sustatzeko eta eskualdeko sektoreetarako eta sektorearteko garapena bultzatzeko palanka» izatea du jomuga eta bide horretan, «besteak beste, eskualdeko elikagaien transformazioa eta komertzializazioa erraztea; lehen sektorean enpresak, enplegua eta ekintzailetza sustatzea; sektorearteko sinergiak sortzea; eskualdeko enpresentzako eta langabe eta ekintzaileentzako zerbitzuak eskaintzea eta energia berriztagarrien inguruko aholkularitza ematea» izanen ditu helburu.\nHelburu zehatz horietatik harago, «eskualdeko ekonomia-sektore guztietako interesdunen eta herritarren beharrak» bildu nahi dituzte, «espazioa modu kolaboratiboan diseinatu» nahi dutelako. Eta hala, ondoko asteetan parte-hartze saio batzuk eginen dituzte, «Mimukai proiektua gizarteratzeko eta etorkizuneko erabiltzaile izan daitezkeen beharrak jasotzeko, eskualdeko eragileen ekarpenekin espazio eta zerbitzu eskaintza ahalik eta erabilgarrienak diseina daitezen».\nAurreneko parte-hartze saioa otsailaren 25ean Leitzako Herri Aretoan eginen dute, 15:30ean.\nOtsailaren 25ean, Leitzan, lehen sektorea eta herritar interesdunak.\nMartxoaren 4an, Leitzan, hirugarren sektorea eta herritar interesdunak.\nMartxoaren 11n, Jauntsaratsen, lehen sektorea eta herritar interesdunak.\nMartxoaren 17an, Lekunberrin, lehen eta hirugarren sektoreak eta herritar interesdunak.\nMartxoaren 24an, Lekunberrin, bigarren sektorea eta herritar interesdunak.\nApirilaren 15ean, Leitzan, bigarren sektorea eta herritar interesdunak.\nApirilaren 22an, Goizuetan, udal ordezkariak.\nSaioetan parte hartu nahi dutenek mimukai@cederna.es helbidean izena eman beharko dute. COVID-19a dela eta, saioetarako edukiera mugatua izanen da eta saioetan parte hartzeko aurrez izena emateko eskatu dute.\nLeitzako udaletxean tokiko garapenari buruz hitz egiteko eskualdeko udalen arteko bilera egin dute\nTtipi-Ttapa 2020 abe 04 Leitzaldea Leitza\nNafarroako Gobernuaren eta EH Bilduren artean sinatutako aurrekontu-akordioan 70.000 euroko diru partida bat aurreikusita dago Mimukai proiekturako...


Internet bidezko posta sistemak | Consumer\nInternet bidezko posta sistemak\nBidalketa-zerbitzuak sarera egokitzen dira posta elektronikoarekin lehiatzen saiatzeko\nEgilea: Antonio Delgado 2009-ko abenduak 22\nBadago postari-ofizioa desagertzeko zorian? Gutun arruntak, gutun-azalean bidaliak paperezkoak, posta-zerbitzuen bidez, eremu osoan iraungitzen dira mundua, posta elektronikoaren eta sare sozialen gorakadaren ondorioz. (e)n hasiera batean, kanal fisikoaren ordez digitala epe luzerako trantsizioa izango litzateke, baina azken urteetan urteak bizkortu egin dira. Eguberrietako zorion-mezuen ordez, posta elektronikoa edo SMS mezu bat jarri da.\n2009an, zerbitzu-enpresek mugitutako gutunen batez besteko bolumena postalak %10 jaitsi dira aurreko urtearekin alderatuta. Morganen arabera Stanley, Europako posta-zerbitzu nagusiek paperezko komunikazioen gaur egungo bolumenaren erdia hurrengo hamarkada. Horri kontzientzia ekologikoa gehitu behar zaio. askoz handiagoa den gizartekoa, paperaren zelulosa eta basoen heriotza. Hori dela eta, kontsumoa material hori kaltegarria da ingurumenerako, eta on line bidaltzea.\n2009an, posta-zerbitzuen enpresek mugitutako gutunen batez besteko bolumena %10 jaitsi da\nHorien aurrean perspektibak, sektoreko enpresa nagusiak, zerbitzuak eskaintzeaz gain gutun arruntak eta ziurtatuak bidaltzeko ohitura dutenak, posta bidali eta jasotzeko sarea erabiltzen duten posta-produktuak. 2011tik aurrera, Europako Batasuneko herrialdeetako posta-erakundeak monopolio izateari utziko diote eta liberalizatu egin beharko dira. Espainian, Correos-ek monopolioari eusten dio oraindik 50 g-tik beherako kartei eta hamar kilo arteko paketeak probintzia arteko bidalketetan eta irteerako transnazionalak.\nHala ere nabarmena gutun arrunten trafikoan, paketeen bidalketan non Interneten lan egiten duten posta-zerbitzuak hazkunde handia izan du azken urteotan. batez ere merkataritza elektronikoak aurrera egin duelako. Honek eragina izan du modu erabakigarrian, munduko pakete-mugimenduan.\nSuitzako eta Espainiako adibideak\nSuitzako posta-zerbitzua erabiltzaileak Internet bidez jaso nahi duen posta ireki eta digitalizatzeaz arduratzen da.\nBi herrialde nabarmendu dira eremu digitalean beren posta-zerbitzuen garapenean: Suitza eta Espainia. Suitzan, zerbitzu duela hilabete batzuetatik hona, posta-zerbitzuak eskaneatzea eta erabiltzaileen korrespondentziaren artxibo digitala eta ordainketa-produktu honetan harpidetzen diren enpresak. Swiss-ekin Post Box Home, erabiltzaileek plataforma bat dute zure helbidera iristen den mezu fisiko guztia kontsultatzeko, eta Ordenagailutik edo telefono mugikorretik egitea, Internet\nSuitzako posta-zerbitzuak erabiltzailearen gutun guztiak ireki eta eskaneatzen ditu, eta mezu elektroniko bat bidaliko dizugu, beste gutun baten berri emateko. Segurtasunari eta pribatutasunari dagokionez, erabili sareko bankaren zifratze-maila bera, bermatzeaz gain gutunak segurtasun handiko zentro batean bakarrik irekiko direla eta, esklusiboki, gai hauei buruzko gutunak: erabiltzaileak adostasuna eman duena. Oinarrizko zerbitzua partikularrek hilean 13 euroko kostua dute.\nEspainian, Correos-ek bulego birtual bat du Interneten, erabiltzaileek eta enpresek posta arrunta kudeatu eta bidal dezaten.\nEspainian, Correos-ek bulego birtual bat du Interneten, erabiltzaileek eta enpresek posta arrunta kudeatu eta bidal dezaten kalera atera beharrik gabe. Besteak beste, burofaxa, telegramak edo gutun arruntak edo ziurtatuak bidaltzeko aukera eskaintzen da. Horretarako, plataforman erregistratu behar da, ondoren MS Word edo PDF formatuko fitxategi bat igotzeko, gehienez megabyte bat edo 19 orrialdekoa.\nbidalketa karatula batek osatzen du, eta bertan, hartzailearen kontaktua eta pertsonalizatzeko beste aukera batzuk, hala erantsitako dokumentua bezala. Hartzaile-kopurua mugatuta dago 300 kontaktu. Horiek plataformara igotzeko, testu-fitxategi bat. Txartel honekin ordaintzen da: kreditua edo Paypal mikroordainketa-plataformaren bidez, bidalitako gutun bakoitzeko 0,52 eurotik gorako kostua.\nZumbox, posta-zerbitzu digitala\nZumbox-ek Estatu Batuetako helbide fisiko bakoitza helbide elektroniko bihurtu du\nZumbox-a Internet bidez eskaintzen den posta-sistema da, sistema tradizionalen alternatiba. Honi bidal diezaiokezu: posta elektronikoaren bidez gutunak eta dokumentuak, lehen bakarrik ohiko postaz bidal zitezkeen helbide honetara: erabiltzaile bakoitzaren postala. Enpresa batek telekomunikazioak edo banku batek bidali, dokumentua inprimatu, gutun-azal batean gorde eta bidali egiten du.\nOraingoz, zerbitzu hau Estatu Batuetara bideratua. Herrialde honetan, Zumbox-ek helbide guztiak bihurtu ditu fisika helbide elektroniko batean. erabiltzaileek erabakitzen dute komunikaziorik jaso nahi duten posta tradizionalaren bidez edo kontua Zumbox-en. Horrela, posta tradizionalaren kopia digitala dute.\nZerbitzu hau doakoa da erabiltzaileak eta inprimatutako gutunak bakarrik kobratzen dira, eta helbide fisiko batera bidalitakoak. Aurtengo udan, zortzi milioi dolar lortu zituen plataformak lehen itzulian inbertsio instituzionalarena. Lehenago lau lortu zituen inbertitzaile partikularren milioi dolarrak.\nbidalketa gutunak posta postales-eu zerbitzuak\nAppleren erabiltzaileek iCloud eta iOS 5ekin arazoak dituzte


Ontaz, nuen eta nituen bezala, nekien, dakien, zegoen eta abar onartu ditut.\nEuskaltzaindia mintza bekigu ontaz ere.\nNINDUZUN-NIÑUZUN, ZINDUTAN-ZIÑUZTAN, NINDUTEN-NIÑUTEN. Gure idazle zaharretako literatura-formak lenengoak dira eta erriak darabilzkienak bigarrenak. Nire itzulpenean bietakoak erabiltzen nituen, baiñan, ahal dugularik tankera guzietan idazkera batera jo bear dugu eta batasunerako biderik egokiena eleder-zaharra dugun ezkero, gure idazle zaharren formak onartzea erabaki dut, ots, ninduzun, ninduen, zinduten... Euskaltzaindia mintza bekigu ontan ere.\nAMAITZEKO: Euskaltzaindiak ika'ren erabilkizuna mugatu bear liguke indikativoaz kanpo. Ots, potentzialean, pertsona guzietan ote den erabilgarri (nezakek, ezakek, dezakek... nintekek, intekek, ditekek...). Nik baietz uste.\nEuskaltzaindiak, berak oi duen zuhurtasun eta jaiotasunez bide illun oietan argi egingo al-digu, sastraka, lar, osin eta belar gaizto guztiak garbituz, euskal-landarea jori, eder eta mardul azi dadin gure eleder-baratzean.\nA. Irigoyen: Bost minutoko deskantsua emango degu.\nOr jarri dituzte Mogel-en liburu argitaratu batzuek eta norbaitek ikusi nai baldin baditu ikusteko daude.\nDeskantsua bukatuta itzaldi onezaz norbaitek ezer esan nai baldin badu aldia eskatu eta esan dezake.\nDeskantsua bukatuta Mitxelena jaunak eskatu du itza.\nL. Mitxelena: Emen Etxaide mintzatzen ari zan bitartean nik zenbait nota artu ditut eta zerbait esan nai nuke.\nNola Etxaide jaunak Euskaltzaindiaren iritzia edo erabakia eskatu duen zenbait gauzatan, nik eztezaket, Euskaltzaindia ez naizen ezkero, eztezaket Euskaltzaindiaren erantzunik eman, baina zerbait esan nai nuke, berak ukitu dituen gaietan zein diran, nere ustez, Euskaltzaindiak erabaki ditzakeanak eta zein diran ezin erabaki ditzakeanak gutxi gora beera.\nBaiña ori, esan dudan bezela nere iritzia besterik ezta.\nNere ustez lenbiziko oiñarria au da: Gu Euskaltzaindia eta danok euskeraren batasunaren alde gabiltza.


Lege oharrak - Mintzoak - Ipar Euskal Herriko ahozko memoriaren ataria\nSiret zkia: 379 325 483 000 12\nAPE kodea: 9499 Z\n2-1043714 - Ikusgarri produktore\n3-1043415 - Ikusgarri hedatzaile\nWebgunearen arduraduna: Jakes LARRE - Euskal kultur erakundea\nAterpetzailea: GANDI SAS - 63-65 boulevard Massena, Paris (75013) - www.gandi.net\nwww.mintzoak.eus webgunearen bitartez biltzen diren bisitarien datu pertsonalak (izena, deitura, emaila) 1978ko urtarrilaren 6ko "Informatique et Libertés" lege aldatuaren eta 2016ko apirilaren 27ko 2016/679/UE Europear Araudiaren (2018ko maiatzaren 25etik goiti aplikatzen dena) xedapenak segituz biltzen eta tratatzen dira. Tratamenduaren arduraduna gorago izendatu argitaratzailea da. www.mintzoak.eus atarian bilduko diren datu pertsonalak webgunearen argitaratzaileari zuzenduak zaizkio.\nDatuak bi urtez gehienik kontserbatzen ditugu.\nBisitariak www.eke.eus atarian idatzi mezuak tratatzeko xedearekin biltzen dira, EKEren komunikaziorako.\nEz zaio datu pertsonalik hirugarren bati eman edo komunikatuko. Datu hauek bisitariak www.mintzoak.eus atarian igorri edo eskuratu mezuak tratatzeko xedearekin biltzen dira.\nPostaz : Euskal kultur erakundea - Lota Jauregia - BP 6 - 64480 Uztaritze\nOharra: aipaturiko eskubideak elkarrizketatu diren lekukoenak dira ere. Haien datu pertsonalak www.mintzoak.eus atarian agertzen dira haien onespenarekin.\nwww.mintzoak.eus atariak Internet-eko beste webgune batzuetarako estekak izan ditzake. Esteka hauek zerbitzu gisa ematen dira, eta ezingo zaizkio Euskal kultur erakundeari leporatu webgune horiek eragin ditzaketen nahigabeak.\nErabiltzaileari jakinarazten zaio, webgunea bisitatzean, bere nabigatzailean automatikoki cookie bat sar dakiokeela. Cookie bat, datu bloke bat da, ez du erabiltzailearen identifikaziorako daturik biltzen, baina webgunean eginen duen nabigazioari buruzko datuak bilduko ditu. Nabigazio programaren ezarpenetan cookien presentziaren informazioa indarrean jar daiteke, baita, nahi izanez gero, errefusatu daiteke honako webgunean adierazten den bezala : CNIL (www.cnil.fr) Erabiltzaileak cookien bidez komunikatuko diren datu pertsonaletarako sarbide, kentze et aldatzeko eskubidea du.


Asteazkenean Elgoibarren izango da gaztetxoen artean teknologia berrien erabilera sustatzeko Ikasgela Birtuala - Elgoibarko Udala\nAsteazkenean Elgoibarren izango da gaztetxoen artean teknologia berrien erabilera sustatzeko Ikasgela Birtuala\nGipuzkoako Foru Aldundiko Kultura Saileko Gazteria Zuzendaritzako KULTURA DIGITAL@ programaren parte den heziketa kanpaina honen helburu nagusiena 8 eta 16 urte bitarteko haur eta nerabeen artean teknologien erabilera egokia bultzatzea eta, mundu digitalean behar bezala moldatzeko tresnak eskaintzea da.\nTailerren edukiak (PDF)\nIkasgela ibiltaria (PDF)\nZergatik programatzen ikasi (PDF)\nElgoibarko udalerria izango da mundu digitalaren ezaguerak zabaltzeko ikasgela ibiltariaren lehenengo geltokietako bat, Gipuzkoako Foru Aldundiko Kultura Saileko Gazteria Zuzendaritzako KULTURA DIGITAL@ programaren parte den heziketa kanpaina. Autobusa Elgoibarren izango da uztailaren 5ean, asteazkena, egun guztian zehar, Kalebarren plazan. Goizez umeen txanda izango da, bai Elgoibarko Udalak eskaintzen duen aisi programan parte hartzen duten umeena, baita tailerretan parte hartu nahi duen beste edozein umeena ere; eta arratsaldez, aldiz, nerabeen txanda, bai Gaztelekukoena, baita parte hartu nahi duen beste edozein nerabeena ere.\nGipuzkoako Foru Aldundiak eta Kode Eskolak, Elgoibarko kasuan Udalarekin elkarlanean, abiarazitako ekimen honen helburu nagusiena 8 eta 16 urte bitarteko haur eta nerabeen artean teknologien erabilera egokia bultzatzea eta, mundu digitalean behar bezala moldatzeko tresnak eskaintzea da.\nHorretarako, programatzen erakutsiko zaie, ikasleek ikas dezaten programatzen lehenago irakurtzen eta idazten ikasi duen bezala, horrela bakarrik ulertuko baitute tresnek nola funtzionatzen duten eta behar bezala erabiltzen ikasiko dute. Helburua gazteek sormena eta pentsamendu logikoa lantzea da, jarrera ekintzailea gaztetatik sustatzeko.\nIkasgela ibiltariak Gipuzkoako udalerri desberdinetan zehar ibiliko da ekainaren 29tik uztailaren 30era arte kode_tu programaren baitan 8 eta 16 urte bitarteko haur eta nerabeei 45 bat minututako doako tailerrak eskainiz, sare eta teknologia berrien erabilera haur, nerabe eta gazteen heziketa eta garapen prozesuetan barneratzeko. Aldundia, Orona Fundazioa eta Kode-Eskolak sustaturiko proiektua da, eta Irizar enpresaren laguntza ere badu, izan ere ikasgela bere autobusetariko baten prestatuta baitago.\nTailer bakoitzaren edukia\n12-16 urte Edozein gailu elektroniko, bideo-joko edota webguneren atzean, programazioa dago. 45 minutuko ikastaro honetan, programazioa zer den ikasteaz gain, gure lehen programak sortuko ditugu. Zatoz eta has gaitezen programatzen!\n14-16 urte Zer da programazio lengoaia bat? Zer aldagai bat? Nola har ditzake erabakiak ordenagailu batek? Galdera hauen erantzunak, eta askoz ere gehiago, era dibertigarrian ikasiko ditugu, etxera eraman ahal izango duzun proiektu txiki bat sortuz.\n8-12 urte Jolas erraz bezain dibertigarrien bitartez, programazioan funtsezkoak diren hainbat ezagutza lor daitezke. Zatoz ondo pasatzera, kode, argazki eta ordenagailuei buruz ikastearekin batera.\n12-16 urte Izan sare sozialak, online egunkariak edo argazkiak ikusteko guneak, egunero bisitatzen ditugu hainbat web orrialde. Baina zuk ere sor dezakezu bat! 45 minututan oinarrizko kontzeptuak landuko ditugu, zure irudimenarekin nahi duzun web gunea sor dezazun!\n8-12 urte Irudiekin programatzen ikastea posible da! Primeran pasako dugu jolas txikiak programatzen, gero etxera eraman ahal izango ditugunak. Hasi hemen ikasten eta zure kabuz sortu ahal izango dituzu nahi adina joko etxean.\n8-14 urte Tresna sinple bat erabiliz, bideo-joko sinple bat sortu ahal izango dugu! Diseinuan nahiz programazioan egingo ditugu hastapenak, sormena nahiz logika martxan jarri beharko ditugularik… Zatoz, jokalari!


Donostia Zinemaldia :: Les dues vides d'Andrés Rabadán\nLes dues vides d'Andrés Rabadán / Andrés Rabadánen bi bizitzak (The Two Lives of Andrés Rabadán)\nAndrés Rabadán poliziarengana joan zen 1994. urtean, hiru tren errailetatik irtenarazi eta bere aita balezta batekin hil ondoren. Epaiketan errugabetzat jo zuten eskizofrenia paranoidea zuelako, eta 20 urtez espetxe-psikiatriko batean egotera behartu zuten. Hamaika urte geroago, Andresek sendatu dela uste du, medikuek kontrakoa dioten arren, eta ateratzeko aukera eskasek bultzatuta ihes egiten saiatuko da. Nolanahi ere, psikiatra etorri berri batek eta espetxeko erizain batekin duen harreman gero eta estuagoak asmoz aldaraziko dute. Orduan, bere iraganari aurre egingo dio eta krimen izugarri haiek egitera bultzatu zuten arrazoiak ulertzen saiatuko da.


“Bada gorroto dudan lagun bat. / Zuhaitzean gora egin nahi dudanean / ‘ez, ez, ez, hobeto ez’, esaten dit, / ‘laprast eroriko zara lurrera’. (…) Bada gorroto dudan lagun bat. / Lagun horren izena Lotsa da. / ‘Ez, ez, ez, inola ez’ esaten diot gauero / ‘bihar ez dizut kasurik egingo bada’”.


Paul Bilbao: “Datorren legegintzaldia normalizazioari epeak jarri izanagatik gogoratu nahi dut” | Kontseilua\nBy Kontseilua on 2016-09-21 in Sailkatu gabea\nAraban, Bizkaian eta Gipuzkoan hilaren 25ean egingo diren hauteskunde autonomikoen testuinguruan aurkeztu ditu Kontseiluak EAEko hizkuntza-politika garatzeko hamahiru proposamen. Euskalgintzaren bilgune den Martin Ugalde Kultur Parkean egindako ekitaldian, euskararen normalizazio prozesuak epea behar duela aldarrikatu du Paul Bilbaok, idazkari nagusiak.\nBilbaok, berarekin batera izan ditu Nerea Alias telebista aurkezlea eta Lander Arbelaitz kazetaria. Biak EAEko Euskararen Legearen belaunaldikoak dira. 1982an onartu zen Legea eta urte gutxi geroago jaio ziren Alias eta Arbelaitz. Osasun zerbitzuetan pediatria atalean izan dituen arazoen berri eman du Aliasek eta Arbelaitzek, kazetaria izaki, euskarazko hedabideak izan ditu hizpide eta bereziki telebista publikoaren gabeziez aritu da.\n“Azken hiru hamarkadetan EAEn abian jarri diren hizkuntza-politiken eraginez eta herri ekimenari esker egin diren urratsak ukaezinak badira ere, oraindik urrun bizi dugu euskaldunok euskararen normalizazioa, hau da, erosotasunez geure bizitza euskaraz egunero egin ahal izatea”, esan du Bilbaok.\nHiru hamarkada joan dira EAEn euskara hizkuntza ofizial izendatu zenetik, eta 1982an jaiotako herritarrak, Euskararen legearen belaunaldikoak, egun, zailtasunak ditu bere bizimodua euskaraz eratzeko. Horregatik, orain artekoak baino pauso sendoagoak eta eraginkorragoak egin behar dira. Izan ere, hori egin ezean, atzera egiteko arriskua ere egon daitekeela esan du Kontseiluko eledunak eta hori hizkuntza-politika aldatuz egin behar dela esan du.\nEzin da hau gehiago luzatu, Bilbaoren arabera normalizazioa prozesua da, eta prozesu guztiek hasiera zein amaiera behar dute. Hurrengo legegintzaldiari begira eskaera zehatza egin die arduradun politikoei: “epeak zehazten has daitezen garaia da. Euskaraz bizi ahal izateko baldintza juridiko, politiko eta ekonomikoetan tempusak zehaztu behar dira, euskararen legearekin batera eta ondoren datozen milaka euskaldunak euskaraz bizi daitezen. Belaunaldi osoa joan da EAEn euskara ofizial izendatu zenetik, eta ezin bizi gaitezke etengabeko arian-arian edota progresibotasun kiribilean”, aldarrikatu du.\nAurkeztutako dokumentuak hamahiru puntu jasotzen ditu. Besteak beste, euskararen ezagutzaren unibertsalizazioa aldarrikatzen du Kontseiluak. Batetik, hezkuntza sistemak belaunaldi berriak euskaldunduz eta bestetik helduei doako euskalduntzea bermatuz.\nAdministrazioaren euskalduntzea da beste lehentasunetako bat Kontseiluaren iritziz, izan ere, hau erabakigarria da euskararen normalizaziorako zein herritarren hizkuntza-eskubideen bermerako. Administrazioaren eremu guztietan eman behar da euskalduntzea. Heldu da garaia arduradun politiko eta langile guztiak elebidunak izan daitezen, herritarren hizkuntza-eskubideak babestuak izateko.\nArlo sozioekonomikoan ere indar handiagoz lan egin behar da. Izan ere, gure eguneroko bizitzan duen leku handiagatik, lehentasun izaera ematen dio.\nHauek guztiak noiz bermatuko diren galdetu die Kontseiluko idazkari nagusiak irailaren 25etik aurrera Gasteizko Legebiltzarra osatuko duten kideei.\nBestetik, Bilbaok gogorarazi du abenduaren 17an Europako hainbat gizarte eragileen ekarpenekin osatutako Hizkuntza Eskubideak Bermatzeko Protokoloa aurkeztuko dela. Protokoloan, jasoko diren neurriak ere datorren legegintzaldian aintzat hartu beharrekoak izango dela gogorarazi du.\nEAE Hauteskundeak 2016_proposamena\neae, hauteskundeak, hizkuntza-politika, proposamena, slide\nDonostiako Protokoloa Europako gizarte eragileen proposamen adostua da dagoeneko


Alkatearen hitzak - Hernani\nGaur 15:00etatik aurrera har daiteke hitzordua. Ikasleek ez dute hitzordurik hartu behar, proba ikastetxeetan bertan egingo zaielako 2020·11·01\nCOVID-19aren intzidentzia tasa altua dela eta, 13 eta 40 urte bitarteko hernaniarrak PCR probak egitera deitu ditu Osakidetzak\nCOVID-19ak Hernanin duen intzidentzia tasa 1.000tik gorakoa da eta, hori dela eta, Osasun Sailak erabaki du baheketa bat egitea 13 eta 40 urte bitarteko hernaniarren artean. Gaur 15:00etatik aurrera har daiteke hitzordua. Ikasleek ez dute hitzordurik hartu behar, proba ikastetxeetan bertan egingo zaielako\nAdinekoei lasaitasun mezua igorri die eta haien senitartekoei ere eskerrak ematen dizkie erakutsi duten jarrera ulerkorrarengatik 2020·04·18\nAlkateak eskerrak eman dizkie adinekoen egoitzako langile guztiei\nXabier Lertxundi alkateak eskerrak ematen dizkie adinekoen egoitzan buru belarri lan egiten ari diren langile guztiei, neurri handi batean haien esfortzuari esker egoitzan bizi diren adinekoak egoera onean daudelako. Era berean, adinekoei beraiei ere lasaitasun mezua igorri die eta haien senitartekoei eskerrak ematen dizkie erakutsi duten jarrera ulerkorrarengatik.\nOinarrizko beharrak asetu ezin dituzten herritarrei deia egin die Zerbitzu Sozialetara deitzeko, larrialdi egoeretarako baliabideak handitu dituelako Udalak 2020·03·28\nAlkateak bideo batean azaldu ditu hartu diren neurri sozial bereziak COVID-19 dela eta\nXabier Lertxundi Asteasuinzarra alkateak hernaniarrei azaltzen dizkie Udala hartzen ari den neurri sozialak COVID-19 dela eta sortzen ari diren egoera zailei aurre egiteko.\nCovid ziurtagiria ez duten herritarrei jarduera fisikoarekin lotura duten ikastaroetan baja emateko eta kiroldegiko abonua behin-behinez eteteko aukera dute\nBaheketari buruzko zalantzak argitzeko 010 telefono zenbakia martxan jarri du Udalak\n1 - 20 erakusten 72 emaitzetatik.


2019KO PROIEKZIOEN BIDEOAK - Begiradak\nBegiradak zinemaldia hasi da. San Jose eta English School ikastetxeetako lehen hezkuntzako ikasleek Donostiako Aquariuma bete dute, film laburren proiekzioak ikusteko. SANTI UGALDEK -zinema eta telebistako aktore ezagunak- lehen hezkuntzako ikasleekin zinemaldiko lehen egun hori partekatu zuen.\nGaur Intxaurrondo Hegoa eskolak eta Santo Tomas lizeoak parte hartu dute Begiradak zinemaldian. Ikasleak AQUARIUMEAN elkartu dira OLATZ BEOBIDE aktore eta zuzendariarekin, film laburren proiekzioa partekatzeko.\nAita Larramendi ikastetxea joan da AQUARIUMEKO proiekzioetara. UNAI GUERRA -zinemako profesional eta Larrotxene kultur etxeko Ikus-entzuneko saileko arduradunak- DBHko 1. eta 2. mailako ikasleekin partekatu du eguna. Gainera, ikastetxe bereko ikasleek aurreko urtean Begirada Kontzienteak programaren barruan egindako film laburra ikusi genuen.\nBegiradak zinemaldiko laugarren proiekzio-egunak ere bete zuen AQUARIUMA. Oriarte institutuko eta Sustaker eskolako ikasleek proiekzio-egun hori FINA SALEGI zinema-ekoizlearekin partekatu zuten.\nProiekzioen bigarren astea. Donostiako TRUEBA zineman izan zen hitzordua bigarren astean. Astelehen horretan, Santo Tomas lizeoko ikasleek eguna eta elkarrizketa interesgarri bat partekatu zuten BLANCA ZARAGÜETA zinema-gidoilari eta -zuzendariarekin.\nAntigua Luberri, Summa Aldapeta eta Ekintza ikastetxeetako bigarren hezkuntzako ikasleak bertaratu ziren Begiradak zinemaldira. JON GARAÑO zinema-zuzendariarekin elkartu ziren; ikusitako lanei buruz hitz egiteko eta haren lanari eta zinemari buruz, oro har, zituzten zalantzak galdetzeko aukera izan zuten.\nEnglish School eskolako bigarren hezkuntzako ikasleekin film laburren proiekzio interesgarria izan genuen; Giza Eskubideen gaiari buruz hitz egin genuen, horietako lan batzuetan agertzen baitzen. JOSEAN GÓMEZ izan zen gurekin, eta elkarrizketa atseginean aritu ginen elkarrekin.\nBegiradak zinemaldiko proiekzioen azken eguna izan zen. San Benito ikastolako eta Why Not fundazioko ikasleak izan ziren gurekin eta momentu hori JAVI AGIRRE eta ALAZNE AMEZTOY zinemako profesional aitortuekin partekatu zuten. Donostiako SADE eta AQUARIUMARI eskerrak eman nahi dizkiegu gurekin egoteagatik. Baina, batez ere, eskerrak eman nahi dizkizuegu Begiradak zinemaldia sormenez, jakin-minez eta interesez jantzi duzuen ikasle guztiei. ESKERRIK ASKO!


Eki Proiektua | Zubimusu ikastola\nEuskal Curriculumari erantzuteko sortutako ikasmateriala da, konpetentzietan oinarritua eta IKTak integratuta dituena.\nEKI ikasmaterialek ikaslearen irteera profila dute oinarri, ikaslea DBH bukaeran konpetentea izan dadin. Ikasleek bizitza pertsonalean, sozialean, akademikoan eta laboralean hainbat egoerei aurre egiteko behar dituzten trebetasunak eskuratzeko aukera ematen du.\nIntegrazio pedagogiaren metodologian oinarritzen da, hau da, ikaslea egoera konplexu baten aurrean jartzea eta bera ikaskuntza prozesuan protagonista izatea. Irakaslearen zeregina ikaslearen motibazioa suspertzea, eta ikaskuntza prozesuan gidatzea da. Talde lanean ikasten da Ikasketa kooperatiboan oinarrituz. Konpetentziak mailaka eta etengabe garatzea.\nOinarrizko konpetentziak gure ikasleak bizitzarako prestatzeko beharrezkoak dira. Honako hauek dira: ikasten eta pentsatzen ikasi , elkarrekin lana egiten eta bizitzen ikasi, norbera izaten ikasi, egiten eta ekiten ikasi eta komunikatzen ikasi.\nIkaslea, unitate bakoitzaren amaieran konpetentea izatea da helburua: proposatutako egoera bati irtenbidea ematea, ikasitako edukiak erabiliz.


Fabiola Mora y Aragón - Wikipedia, entziklopedia askea.\n(«Fabiola de Mora y Aragón» orritik birbideratua)\nMadril, 1928ko ekainaren 11\nBrusela, 2014ko abenduaren 5a (86 urte)\nerizaina, haur literaturaren idazlea eta idazlea\nHijo Predilecto de Madrid (1960)\nFabiola Belgikakoa —jaiotza izen-deiturez Fabiola Fernanda María de las Victorias Antonia Adelaida de Mora y Aragón— (Madril, Espainia, 1928ko ekainaren 11-Brusela, 2014ko abenduaren 5a) aristokrata izan zen. Belgikako erregina izan zen 1960tik 1993raino. Jatorriz espainiarra, Casa Rierako markes Gonzalo de Mora Fernándezen eta Blanca de Aragón y Carrillo de Albornozen alaba. Erizaintza-ikasketak egin zituen, eta Madrilgo ospitale batean lan egin zuen. Balduin I.a Belgikakoarekin ezkondu zen 1960an. Hainbat lan egin du kulturaren, hezkuntzaren eta osasun publikoaren arloetan. Buruko gaixotasuna dutenei laguntzeko Reina Fabiola Espainiako Fundazioaren sorrera babestu zuen, baita Haurrentzako Reina Fabiola Unibertsitate Ospitalearen sorrera ere. Senarra hil zitzaionean (1993), erregina izateari utzi zion, titulua gorde zuen arren.\nWikimedia Commonsen badira fitxategi gehiago, gai hau dutenak: Fabiola Mora y Aragón\nBelgikako erregina ezkontideak\nSaxonia-Coburg eta Gothako printzesak\nBelgikako Saxonia-Coburg eta Gothako etxea\nOrriaren azken aldaketa: 27 maiatza 2017, 13:09.


Charles Dupin - Wikipedia, entziklopedia askea.\nCharles Dupin (Varzy, Nivernais, 1784ko urriaren 6a - Paris, 1873ko urtarrilaren 18a) frantses matematikaria eta politikaria izan zen. Monge matematikariarekin egin zituen ikasketak. Beste batzuen artean, sortu zituen azalen makurtasunaren adierazlea, ukitzaile konjugatua eta lerro asintotaren kontzeptuak. Politikari dagokionez, Frantziako estatuko kontseilaria, Itsas Arazoetako ministroa eta senataria izan zen. Obrak: Dévéloppements de géométrie pure (1813) eta Application de géométrie et de mácanique (1822).\nWikimedia Commonsen badira fitxategi gehiago, gai hau dutenak: Charles Dupin\nOrriaren azken aldaketa: 8 ekaina 2017, 13:34.


GALERIA - EUSKERA - HILARIS\nZure atsedenerako jauregia.\nXVI. Mendeko jauregi etxea\nLandetxea lau izarrak kategoriakoa da. Nafarroako Gobernuko Turismo Departamenduan erregistratuta dago 2011a urtetik eta litzentziako zenbakiarekin ucr 00961. Antzinako egitura eta espazioen banaketa mantentzen ditu, zur noblea, jatorrizko harria eta dekorazio tradizionala errespetatuz. Barneko patioak etxea babesten duen beirazko galeria bat du, hortaz, txoko epel eta argitsua da, hotzetik zein euritik babestua.\nEtxeak 8 logela ditu, 4 gela bikoitz ohe bikoitzarekin eta 4 banako gela, guztira, 12 pertsonentzako edukiera eskaintzen duelarik. Logelen dekorazioak garaiko motibo tradizionalak aurkezten ditu. Halaber, etxeak lau bainugela ditu, hauetako batek hidromasaje-bainuontzia duelarik.\nAlde batetik, egongelak jangela handi bat du, baserri giroko taberna barra batez eta musika ekipo batez hornitua. Bestetik, sofetan esertzeko eremua du, non telebista eta sutondoan une atseginak igarotzeko tximinia handi bat dauden. Hemendik zuzenean galeriara, barneko lorategira eta jolas-gelara sartu daitekeenez, leku hau etxeko puntu jendetsu eta erosoenetako bat da.\nNabarmenak dira bere tximinia handia, altzariak eta baserri giroko dekorazioa. Labeaz, ontzi-garbigailuaz, mikrouhin-labeaz, kafe-makinaz eta beste hainbat etxetresnaz hornituta dago. Sukaldetik garbigailua, lehorgailua eta sukaldeko tresneria barruan dituen jakitoki batera iristen gara.\nGela honen zabalerari, gela estaltzen duen zurezko egitura ederrari eta Erdi Aroko motiboei esker, etxeko txoko eroso honek xarma berezia du. Jolas-gelan mahai-futbolean, billarrean eta ping-pongean aritu daiteke.\nHilaris Spa, ezin hobeki egokitua eta klimatizatua, ur-zorrotaden masaje efektuarekin erlaxatzeko eta eguneroko errutina ahazteko toki onena da. Bere beirazko egiturari esker, barneko lorategi osoa kontenplatu eta Spaz gozatu daiteke, baita klima-baldintza txarrenetan ere.\nEtxeko barneko patioan lorategi lasai eta goxo bat aurkitu dezakegu, non Sparen alboan soropila eta solarium gunea dauden. Harrizko burruntziak eta zurezko plataformak txoko eroso eta atsegina eskaintzen dute parrillan egindako haragi erreaz gozatzeko.\nUrmaelera erortzen den uraren txilin-hotsak, txorien txioekin batera, lasaitasun eta isiltasun uneak modu paregabean laguntzen dituen melodia batean murgiltzen gaituzte.\nEtxearen kanpoaldean bere diseinuan eremu ezberdinak konbinatzen dituen lorategi polit bat aurkitu dezakegu. Corten altzairuzko jardinerak, hala nola, landaketa eta agregakinen sektore ezberdinekin egindako konbinazioak dira lorategi hau definitzen duten elementu nagusiak. Sentsazio atsegin batek hartzen gaitu. Inguruko paisaia xarmanta da, une batez bere alboan gelditzera gonbidatzen gaitu.\nBaratzeak eta mahastiak\nCorten baratzeen eremuan gaur egun usain-belar eta sendabelar barietate ezberdinak bizi dira elkarrekin. Behin baratzeak atzean utzita, mahastien eremura iristen gara, non mahats beltz eta zuri barietate ezberdinak landatu ditugun. Zorte ona izatekotan, mahatsa biltzeko garaian, mahats-mordo onak jateko aukera izango duzu.\nPago gorri eta mahastien artean Sarbil edo “Etxauriko buruhandia” bezala ere ezagutzen den mendiaren hegalen bista zoragarria eskaintzen digun begiratoki txiki bat irekitzen da. Hemendik, inguratzen gaituen paisaiaren edertasunaz gozatu dezakegu. Haize leun batek zereal soroak kulunkatzen dituzten uhinen irudi polita oparitzen digu.\nIturria eta hondar-eremua haurrek, baita ez hain gazteek ere, egindako irudi originalen sorkuntzaren lekuko izan dira behin baino gehiagotan. Hondar-eremuaren aldameneko soropila aparteko lekua da haurrak jolasean aritzeko, eta gune egokia da ere atseden hartzeko, aldia solas egiten igarotzeko edo izarrak kontenplatzeko besterik ez.\nLiburutegian, eskualdeari buruzko informazioa kontsultatu eta ordenagailua edo inprimagailua erabili ahal izango dituzu. Orobat, irakurtzeko, ikasteko edo bilerak egiteko gela bezala erabili daiteke ere. Jada 50 urte dituen gure zientzia eta moda aldizkarien bilduma txikia oso bitxia da. Zalantzarik gabe, bildumari irakurketa une bat eskaintzea merezi du.\nEtxeko txoko originalena da. Lehenengo solairuan kokatuta dago eta solairura sartzeko gelatik du sarrera. Atseden hartzeko, erlaxatzeko, baita lo-kuluxka bat egiteko ere, egokituta dago lastaira batekin.\nAspaldi zalgurdiak gordetzen ziren lekua. Jatorrizko harria eta labearen tokia mantenduz berriztatu da eta garai bateko elementuekin dekoratuta dago. Hemen dago kanpoko lorategirako irteera.\nEskualdeko harrizko labe bereizgarria, non behinola ogia egiten zen. Gaur egun, erabilera turistikoa, ez funtzionala, ematen zaio.\nBarneko patioan, usain gozo batez inguratzen gaituzten jasmin landareez estalitako sareta batekin apainduta dagoen aspaldiko putzu batek osatzen duen txoko polit hau aurkitzen dugu.\n– Lehenengo solairua:\n. Jolas-gela billar, mahai-futbol, ping-pong eta musika ekipo batekin.\n. Egongela-jangela tximinia, telebista, DVD, musika ekipo eta taberna barra batekin.\n. Sukaldea tximiniaz, garbigailuaz, mikrouhin-labeaz, ontzi-garbigailuaz, lehorgailuaz eta beste hainbat etxetresnaz hornitua.\n. Bi banako gela, aldagela bat bainugela batekin eta komun bat.\n– Bigarren solairua:\n. Lau gela bikoitz ohe bikoitzarekin eta bi banako gela, bi bainugela, hauetako batek hidromasaje-bainuontzia duelarik.\n. Liburutegi bat eta bi egongel.\n. Barneko patioko lorategia, burruntzia, urmaela, lorategiko altzariak eta Spa.\n. Kanpoko lorategia aparkalekuarekin, hondar-eremua eta haur parkea 40 metrora.\n. Sei pertsonentzako edukiera duen Spa dohainik erabiltzea.\n. Wifi bidezko Internet sarbidea, ordenagailua eta inprimagailua.\n. Alokairuak egurra barne hartzen du.\n. Maskotarik baduzu, kontsultatu.\n* Etxea bere osotasunean alokatzen da eta, gehienez, 12 pertsonentzako edukiera du.


Indarkeria matxistaren aurka jarduteko gertu - Aretxabaleta - Goiena.eus\nIndarkeria matxistaren aurka jarduteko gertu\nMirari Altube Arrese 2021-11-19 12:01\nEmakumeekiko edozein indarkeria mota desagerrarazteko aldarrikapena kalera aterako dute Udalak eta Mugimendu Feministak, eta azaroaren 25eko mobilizazioetan parte hartzera gonbidatu dituzte herritarrak; beste ekintza batzuk ere izango dira.\nIndarkeria Matxistaren Kontrako Nazioarteko Eguna argitara atera eta emakumeekiko edozein indarkeria mota desagerrarazteko lanean jarraitu beharraz sentsibilizatu gura ditu Udalak herritarrak. Hori erakusteko, puntu morea jarriko dute udaletxeko balkoian, eta hainbat ekintza antolatu dituzte azaroaren 25aren bueltan. Egun horretarako Mugimendu Feministak deitutako mobilizazioarekin bat egin du, eta herritarrak ere gonbidatu ditu bertara; Azbetik irtengo da manifestazioa, 18:30ean.\nUdal talde politikoetako ordezkariekin osatuta dagoen Berdintasun Batzordean adierazpen instituzionala adostu dute. Emakumeen aurkako indarkeria mota guztiak gaitzetsi ditu horren bitartez Udalak, eta "konpromiso irmoa" berretsi du emakumeen aurkako indarkeriarik gabeko gizarte bat lortzeko lanean jarraitzeko. Era berean, gogorarazi nahi izan dute aurten bost emakume hil dituztela Euskal Herrian eta 2003tik –emakumeekiko indarkeriari buruzko datuak jasotzen hasi zirenetik– 112 emakume eta 11 haur izan direla eraildakoak. "Gizarte osoaren arazoa" dela jakitun, jendartearen eraldaketa osoa lortzea dela helburua adierazi dute. Horregatik, azaroaren 25erako antolatutako ekitaldiekin bat egin du eta herritarrak ere horietara gonbidatu dituzte; Azbetik irtengo du horrek (18:30). Aurretik, goiz partean, neska* gazte ikasleen tailerra egongo da, ikastetxeetan.\nEra berean, adierazpenean jaso dute "prebentzio eta sentsibilizazio ekintzak proposatzen eta eskaintzen" jarraitzeko Udalaren asmoa. Ildo horretatik, Nerabe eta gazteen arteko indarkeria matxistaren aurkako protokoloa sortu berri dute, Udaleko sail batzuen eta herriko hainbat eragileren arteko elkarlanari esker.\nDokumentala eta antzezlana\nEgunotako kultura ekitaldiek ere bat egingo dute gaiarekin. Hala, Nepalgo emakumeei ahotsa jartzen dien Edurne Pasaban mendizalearen Chhaupadi dokumentala emango da azaroaren 19an eta 26an, Arkupen (18:30). Antzinako tradizio hindu bat da chhaupadi, eta emakumeak behartzen ditu hilerokoarekin dauden bitartean txabola batean egotera, nahiz eta ohitura hori legez kanpokoa izan. Erlijio hinduistaren kultura matxista eta tradizionalagatik protesta egitea erabaki duten emakumeekin izan da Pasaban.\nAzaroaren 28an, ostera, antzezlanari egingo diote lekua Arkupen. Adela eta Martirio Bernarda Albaren etxean antzerki ikuskizuna izango da (19:00). Umore ukituak dituen drama, musikal grotesko eta poetikoa da, Federico Garcia Lorcaren antzezlanean oinarritua. Naita Produkzioak-en proiektua da, eta genero ikuspegitik landuko du klasiko hori, aldarrikapen feminista eginez.\nAzaroak 25-Adierazpen instituzionala


Ezin izan diot tentazioari eutsi | Allartean\nEzin izan diot tentazioari eutsi\n2019-07-27 -n allartean-kargitaratuta\nTxakurrak oinutsik Katalunian ere? Imanol Larrearen artikulua irakurri, eta ezin izan diot tentazioari eutsi. Bikain adierazten du Kataluniako hizkuntza egoera: “herritar gehienek dakite katalanez hitz egiten, batez ere gazteek, biztanleen erdiek inguru egin ohi dute katalanez egunerokoan dezente edo asko, eta urritzen ari dira soilik katalanez edo soilik gaztelaniaz bizi direnak”\nHan ere arazoak dituzte baina —Imanolek esan bezala— “ezin dugu ahaztu goragoko kategoria batean ari direla jokatzen. Adibidez, Kataluniako eskualde guztiek UEMAko kide izateko eskatzen den hiztun proportzioa baino handiagoa dute”.\nEsan bezala, ezin izan diot tentazioari eutsi. 2018ko datuak dira orain zabaltzen ari direnak, eta gure inkesta soziolinguistikoak 2016ko datuak eman ditu. Alderatzeko modukoak izan daitezkeela iruditu zait. Bai, badakit beste kategoria bat dela, baina alderaketa interesgarria iruditu zait, gure tamainaren neurria emateko.\nHiru datu jarri ditut elkarren ondoan. Ez dut baloraziorik egin:\nKatalunian, 2018an, 7.600.065 pertsona bizi ziren, horietatik % 18,2 atzerrian jaioak. Inkesta egiteko, 15 urte edo gehiagoko biztanleen unibertsoa hartu da kontuan: 6.443.771 pertsona, alegia. Kontuan izan soilik Katalunia dela (ez Herrialde Katalanak).\nEuskal Herrian, orotara, 3.140.000 pertsona bizi gara; horietatik 2.200.000 inguru, EAEn (2.800.000 inguru Hegoalde osoan). Atzerrian jaiotakoak % 9,43 dira EAEn eta % 14,24 Nafarroan. Ez dago Iparraldeko daturik.\nKatalunian, 15 urtetik gorako pertsonen artean, %31,5ek katalana izan dute lehen hizkuntza moduan, eta % 36,3 katalanarekin identifikatzen dira nagusiki; bostetik lauk (% 81,2) katalanez hitz egiteko gaitasun nahikoa dutela adierazi dute, eta ia denek (% 94,4) katalana ulertzen dute.\nEuskal Herriko inkesta soziolinguistikoaren arabera, % 28,4 dira euskaldunak eta % 16,4 elebidun hartzaileak. Hortaz, esan daiteke % 28,4k euskaraz hitz egiten dakitela eta % 44,8k euskara ulertzen dutela. Katalunian ulermen unibertsaletik gertu daude; gurean, erdira ez gara iristen (nahiz eta gertu egon). EAEn datuak hobexeagoak dira: % 33,9 eta % 53, hurrenez hurren.\nKataluniako hiru herritarretik batek (%36) ohiko hizkuntza modura erabiltzen du katalana. Lautik hiruk (% 76,4) katalana erabiltzen dute egunero.\nEuskararen erabilera trinkoa (euskaraz erdaraz baino gehiago edo euskaraz erdaraz bete) % 16,5 da Euskal Herrian. Erdaraz baino gutxiago hitz egiten dutenak batuz gero, kopuru hori % 25,7ra iritsi daiteke. EAEn kopuru horiek % 20,5 eta % 30,6 dira, hurrenez hurren.\nKataluniako inkesta soziolinguistikoari buruzko informazioa oso-osorik hemen: Resultats de l’Enquesta d’usos lingüístics de la població de Catalunya 2018. Berria egunkariak oso laburpen ona argitaratu du: Geldialdia katalanaren erabileran\nInkesta soziolinguistikoa alde batera utzirik, Plataforma Per la Llengua elkarteak datu deigarria eman du, duela gutxi. Hizkuntzen erabilerak neurtu dituzte hiriguneetako eskola eta institutuetako patioetan, eta soilik elkarrizketen % 24,3 izan dira katalanez jaso dituztenak. Alde nabarmena da lehen eta bigarren hezkuntzaren artean: lehen hezkuntzan % 35, eta bigarren hezkuntzan % 14,6 besterik ez. Xavier Vila irakasleak galdera horixe egin zuen orain dela urte batzuk: Hem guanyat l’escola però hem perdut el pati?. Galdera mingarria: eskola irabazi, eta patioa galdu al dugu?\nGurean, ARRUE azterketak ematen digu eskolako hizkuntza-erabileren berri. Gurean, ordea, datu horiek ikasleek aitortuak dira (ez behatuak). Hori horrela, ARRUEren arabera, LH4ko ikasleen artean, euskararen erabilera batez beste % 40,9 da, ikaskideekin jolaslekuan ari direnean. DBH2ko ikasleen artean, ordea, % 23,6 da. Datu optimistegiak dira, agian; baina hemen ere adierazgarria da LHren eta DBHren artean dagoen aldea.\nBide batez… izan al duzue azterketa horrek piztu duen polemikaren berri?\nLotsagarria, ezta? Gure artean ere izan ziren antzeko polemikak orain dela urte batzuk. Akordatzen?\nKategoria Sailkatu gabea, etiketak Arrue, EskolaHiztunBila, InkestaSoziolinguistikoa, Katalana, Katalunia by allartean. Gorde lotura.


Natur Zientziak Archives - Page 10 of 11 - AXIERREN TXOKOA\nBatzuetan hobe da isiltzea\nBy jbilbao01 in Berria, Psikologia\nBerriemailea:Jon Bilbao Armendariz Frogatuta dago, zeozer garrantzitsua edo interes handikoa gertatu bazaizu, hobe dela ezer ez esatea. Batzuetan esaten den bezala, gauza harrigarriak momentuan gozatzen dira, baina etorkizunean kaltegarriak izan daitezke. Esaera hori ez da beti aplikatu behar baina hainbat kasuetan erabilgarria izan daiteke, hau da, zure buruko zenbait gauzek ezin dute zure ahotik ihes …\nNola argitaratuko dugu berria?\nPauso hauek jarraitu beharko dituzue berria argitaratzeko: Zuen emailera gonbidapen-mezu bat iritsi behar zaizue. Ikusten ez baduzue, agian spam-ean egongo da. Mezua ireki eta bertan esandakoa egin. Mezuan dagoen estekan klikatzerakoan, blogean sartu ahal izateko pasahitz bat egokituko zaizue. Agendan apunta ezazue. Erabiltzailea eta pasahitzarekin blogean sar zaitezkete. Barruan zaudetenean, bidalketak ipintzen duen tokira joan …\nKaixo!!!! Indarrak aztertzen dituen fisikaren atala aztertzen hasi gara eta hona hemen atal hau sakontzeko hainbat jarduera. Lehenik eta behin, indarraren inguruko simulazio hau ikertzera animatzen zaituztet: Forces and Motion: Basics Indarra, masa eta azelerazioa Newtonen 1. legea …\nKlikatu honako kontzeptu hauetan eta bertako simulazioak egin itzazu: HIGIDURA-LABORATEGIA I HIGIDURA-LABORATEGIA II HIGIDURA-LABORATEGIA III Zer iruditu zaizkizu? Baliagarriak izan al dira zure ikas-prozesuan?\nKaixo!!! Hona hemen bakarlanerako, zinematika atalaren errepasorako, ondo etorriko zaizuen eskematxo bat.\nKaixo!!! Datorren astelehenean, urriak 6, Madariaga dorretxera irteera dugu. Kasu honetan landuko duguna BIODIBERTSITATEA ETA PADURA izango da. Irteera egin aurretik, horren inguruan hitz egiteko klaseko ordu bat erabiliko dugu. Lehendabizi bideo hau bistaratuko dugu eta jarraian, bideoan landutako kontzeptu pare baten inguruan eztabaidatuko dugu: ZER DA BIODIBERTSITATEA? Definitu zure hitzekin biodibertsitatea? Zer 3 aniztasun …\nKaixo!!!! Oraingo honetan 3 ariketaren enuntziatuak ipiniko ditut eta zuek ariketa bakoitza koadernoan egin beharko duzue. Ariketa guztiak egin ondoren, pausoz pauso egin duzuena hitzez azaldu beharko didazue eta lortu duzuen bukaerako emaitza eskegi ere bai. Hona hemen 3 ariketak: Hegazti batek higidura zuzena eginez 2 Km egin ditu 72 segundotan. Astoak, ordea, 10 aldiz …


kritiken hemeroteka » Suetena Belfasten\n« Irizarren txingoak Karakasen | Amodioa aitzakia »\nSuetena Belfasten / Imanol Murua / Humberto Unzueta / Susa, 1996\nSuetena Belfasten Fito Rodriguez / Egin, 1996-07-14\nMurua-Unzueta Suetena Belfasten liburuaren egile bikoteak eredua sortu du euskal kazetaritzan eta literaturan.\nAzken urte hauetau gizarte zientzietan gehien barreiatutako ikuspegi alternatiboek azpimarratu ohi dute tokian tokiko eguneroko bizitza ezagutzea ezinbesteko erreferentzia dela arrotz suertatzen diren egoerez behar bezala jabetu ahal izateko (Ph. Aries, G. Duby etab…). Hau da, ustezko barne egiturak azalarazteaz aparte edota liderren iritziak ezagurazteaz gain jende xehearen bizipenak islatzean datza egoera ezjakin bati buruz aritzerakoan funtsezko zeregina. Aipatzen ari garen liburuxkan hori bera aurkitzen dugu hastapenetatik. Bi euskaldunon bizipenak Belfasten hasierako kontaktoetatik (“Zer zara, Imanol, katoliko ala protestantea?”) amaierako sensazioetaraino (“Thank you very much Eskerrik asko!… Euskal Herri txiki bilakatu da batbatean Belfast handia”). Ezaguera inplikatua, norberaren historiarekin batera doana.\nHonek ematen dio testuari kontakizun biziaren balorea, liburuak, ene aburuz, duen balorerik handiena, hain zuzen.\nRikardo Arregi kazetaritza saria eskuratu berri dute egileek Euskaldunon Egunkarian liburuaren zenbait pasarte argitaratzeagatik. Saritua izatea ulergarri da kontutan hartzen bada euskal kazetaritzak duen historia laburra eta eredurik eza, baina gabezia hauek ez diote liburuari, eta berriro diot, ezta bertan jorratzen den idatz-tankerari berari ere, batere meriturik kentzen. Aitzitik, literaturan bertan hirurogeigarren hamarkadatik bona kazetaritza estilo arma eredugarri bilakatu baldin bazaigu (García Márquez, O. Fallaci, R. Debré edota Norman Mailer… hizkuntz zabalduenetan adibidez), Murua-Unzueta bikoteak eredua sortu du euskal kazetaritza zein literaturan.\nBaten bati orain adierazitakoa gehiegi iruditzen bazaio ere, gogoan har dezala N. Mailerrek 1968an argitaratutako The Armies of the Night (Gaueko Armadak) zeinak Vietnamgo borrokaren kontrako orduko mugimenduen deskribapena eta kontaketa literatura bihurtzea lortzen duen anglosaxoien nobelagintza irauliz.\nBadago, ordea, liburuaren atzean antzematen den izkutuko aldea. Agian liburuan bertan behar beste islatzen ez dena: azpian dagoen kontaktuen sarea, hain zuzen.\nHoriek eduki gabe nekez idatz zitekeen aipaturiko Ipar Irlandako deskribapen joria eta bizia. Liburu hau lan kolektiboa ere bada. Eta ez solik bi journalisten artean idatzita dagoelako, askosaz ere zabalagoa bada.\nEsate baterako, duela hiru urte lehen aldiz Belfastera joan baino lehenago kontaktu batzuk egiten saiatu nintzen. Ene erreferentziak Unibertsitateko irakasleak, periodistak zein politikoak izan ziren… eta aitortu behar dut gehienen arabera jasotako erreferentziak hutsaren hurrena besterik ez zirela izan. Hau da, ohiko lau anekdotez aparte batere ez… EGINeko korrespontsaria (Karen) aurkitu arte. Berari esker, berriz, Belfast ezagutzerik izan nuen behar bezala. Bera zela medio, bertan lagunak egin nituen. Berarekin batera Ipar Irlandako egoeraz hausnarketak sortu\neta egunerokotasunaz gozatu ahal izan nuen. Mota honetako kontaktu aberatsa nabarmentzen zaio liburu honi ere. Horretaz testu osoan zehar zuzenean bi edo hiru aipamen besterik ez badira egiten ere bere presentzia atal bakoitzean somatzen da.\nHauxe da, agian, Irlandak uzten duen oroimenaren oinarria: nolabaiteko presentzia izkutua bezain iraunkorra. Behin bueltatu eta gero malenkonia keltiarrak utzitako nolabaiteko kutsadura. Bizitutako bidaia goxoek uzten dutena. Bizipenak… liburuxka honek helarazten digun ekarpenik preziatuena, hain zuzen.


Wikiloc | Ruta Murumendi estazio megalitikoa (1)\nMurumendi estazio megalitikoa (1)\n424 15 125\n(20190102) Circular Mandubia-San Gregorio-Larrarte-Murumendi-Dama zuloa-Mari koba-Mandubia. (senderisme)\nprakamotz Tots els drets reservats\nVista 611 vegades, descarregada 2 vegades\nHonako megalitoak ezagutuko ditugu (ordenan):\n1. Mandubi Zelai: Trikuharri.\n2. Trikuaizti I: Trikuharri.\n3. Trikuaizti II: Tumulua.\n4. Larrarte: Trikuharri.\nIbilbidearen abiapuntua Mandubiko Bentan ,GI-2635 errepidea, kokatzen da. Errepidetik Azpeitirantz harturik 120 metrora ezkerrera egingo dugu, Ormaiztegirantz Done Jakue bidetik doan bidea harturik. 400 metrotara ezkerrean ibilbideko lehenengo megalitoa kokatzen da, Mandubi Zelaia trikuharria.\nMandubiko Bentara itzulita oraingoan ekialderantz egin eta 500 metrora beste bi megalito bisitatu ahal izango dugu, Trikuaizti I (trikuharri) eta Trikuaizti II (tumulu). Zoritxarrez biak sasiz estaliak.\nBidea jarraituz eta San Gregorio baselizatik pasa ondoren Txoritegi eta Portamosegi mendixkak inguratuko ditugu, Larrarteko lepora iritsi arte. Bertan Larrarte trikuharria kokatzen da, ibilbideko azkena.\nItzulera ibilbide beretik egingo dugu.\nZenbait zatitan, eguraldiaren arabera, bidea lokaztuta egon daiteke.\nHola, ha trobat interessant aquesta ruta Murumendi estazio megalitikoa (1) https://ca.wikiloc.com/rutes-senderisme/murumendi-estazio-megalitikoa-1-9380966 Salutacions, Wikiloc | Rutes del Món\nLa vaig fer juntament amb prakamotz\nDemana a prakamotz que t'afegeixi com a company a aquesta ruta\nSegueix a prakamotz i descobreix noves rutes!


Eskoriatzako San Pedro Jaiak, herriko festa nagusiak.\nOrioko San Pedro Jaiak.\nLasarte-Oriako San Pedro Jaiak, herriko festa nagusia.\nSantixabelak Jaiak, Usurbilgo Festa Nagusiak.\nDonostiako auzoa den Igeldoko San Pedro Jaiak.\nDonostiako Altza auzoko San Martzial jaiak, auzoko festa nagusia.\nSanta Isabel Jaiak\nZumarragako Santa Isabel Jaiak, herriko festa nagusiak. 1972tik ospatzen da data hauetan. Aipagarria da Uztailak 2an Antiguako Baselizara herritarrak egiten duten erromeria.


Goos - Wikipedia, entziklopedia askea.\nGoos (frantsesez eta ofizialki: Goos) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 559 biztanle zituen.\n43° 43′ 46″ N, 0° 53′ 58″ W / 43.7294°N,0.8994°W / 43.7294; -0.8994Koordenatuak: 43° 43′ 46″ N, 0° 53′ 58″ W / 43.7294°N,0.8994°W / 43.7294; -0.8994\nGamarde-les-Bains, Hinx, Préchacq-les-Bains eta Téthieu\n277 (%53.8) 242 (%47)\n2007an Goos udalerrian erroldatutako biztanleak 513 ziren. Familiak 181 ziren, horien artean 28 pertsona bakarrekoak ziren (16 bakarrik bizi ziren gizonak eta 12 bakarrik bizi ziren emakumeak), 59 seme-alabarik gabeko familiak ziren, 90 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 204 etxebizitza zeuden, 190 familiaren etxebizitza nagusia ziren, 7 bigarren erresidentzia ziren eta 7 hutsik zeuden. 195 etxeak ziren eta 5 apartamentuak ziren. 190 etxebizitza nagusietatik 147 bere jabearen bizilekua ziren, 38 alokairuan okupaturik zeuden eta 5 doan lagata zeuden; 2 etxek gela bat zuten, 3 etxek bi zituzten, 13 etxek hiru zituzten, 36 etxek lau zituzten eta 136 etxek bost zituzten. 163 etxek euren parking plaza propioa zuten azpian. 53 etxetan ibilgailu bat zegoen eta 127 etxetan bat baino gehiago zituzten.\nGoos udalerriko biztanleria-piramidea 2009an .\n2007an lan egiteko adina zuten pertsonak 321 ziren, horien artean 242 aktiboak ziren eta 79 inaktiboak ziren. 242 pertsona aktiboetatik 225 lanean zeuden (126 gizon eta 99 emakume) eta 17 langabezian zeuden (3 gizon eta 14 emakume). 79 pertsona inaktiboetatik 34 erretiraturik zeuden, 20 ikasten zeuden eta 25 "bestelako inaktibo" gisa sailkaturik zeuden.\n2009an Goos udalerrian 191 unitate fiskal zeuden, 557,5 pertsonek osaturik. Pertsona bakoitzeko diru-sarrera fiskalaren mediana urteko 16.254 euro zen.\n2007an zeuden 19 komertzioetatik, 1 erauzte enpresa zen, 1 janari enpresa zen, 9 eraikuntza enpresak ziren, 1 ibilgailuen saltze eta konpontze enpresa zen, 1 finantziazio enpresa zen, 1 higiezinen enpresa zen, 4 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 9 zerbitzu publikoetatik, 1 igeltseroa zen, 2 margolariak, 3 zurginak, 1 iturgina eta 2 argiketariak.\n2000. urtean Goos udalerrian 27 nekazaritza-ustiategi zeuden, 608 hektarea erabiltzen.\nGamarde-les-Bains (2,3 km)\nPréchacq-les-Bains (3,2 km)\nLouer (3,4 km)\nHinx (3,7 km)\nCassen (4,8 km)\nGousse (4,9 km)\nMontfort-en-Chalosse (5,2 km)\nPoyartin (5,5 km)\nSort-en-Chalosse (5,8 km)\nSaint-Geours-d'Auribat (5,9 km)\nAzken aldaketa 20 otsaila 2021(e)an, 23:04(e)tan\nOrriaren azken aldaketa: 20 otsaila 2021, 23:04.


Online jokoa: Juggernaut online\nAlternative izenak: Juggernaut online\nJokoa lursailean bi fakzio, kohortea eta Steel Free League arteko borroka gogorra erdian, gudarien onena mitikoaren armadura-Juggernauts jantzita, jabeek batera konbinatzeko eta buelta invencible heroiak. Jokoaren hasieratik From arena, gainerako jokalariekin beren borroka gaitasuna erakusteko gai izango duzu. Maila 15ean, alderdiek bat sartu ahal izango duzu, gatazka eta kohortea eta Steel Free League arteko zirraragarria eta eskala handiko batailak parte hartzeko. Hala eta guztiz ere, inork ez behartzeko duzu PVP: Haradane segurtasunez dezakezu ehiza ihardun, eta lanbidea bilatzea zereginak igarotzea. Juggernaut da jokalari bezalakoa da: orekatu bat jokatzeko, "bizi" gertaera erregular eta interesgarri bilaketakbezala, lanbideetan, bere izaera berezia, pertsonaiak, aberatsa eta bestiario munduan. Jokoa munstro bakoitzak arretaz landutako itxura du, eta zure aurkariak hiru dimentsioko bataila bat izan daiteke. Egin bat gurekin, itxaron dugu!\nJokoa lursailean bi fakzio, kohortea eta Steel Free League arteko borroka gogorra erdian, gudarien onena mitikoaren armadura-Juggernauts jantzita, jabeek batera konbinatzeko eta buelta invencible heroiak. Jokoaren hasieratik From arena, gainerako jokalariekin beren borroka gaitasuna erakusteko gai izango duzu. Maila 15ean, alderdiek bat sartu ahal izango duzu, gatazka eta kohortea eta Steel Free League arteko zirraragarria eta eskala handiko batailak parte hartzeko. Hala eta guztiz ere, inork ez behartzeko duzu PVP: Haradane segurtasunez dezakezu ehiza ihardun, eta lanbidea bilatzea zereginak igarotzea. Juggernaut da jokalari bezalakoa da: orekatu bat jokatzeko, "bizi" gertaera erregular eta interesgarri bilaketakbezala, lanbideetan, bere izaera berezia, pertsonaiak, aberatsa eta bestiario munduan. Jokoa munstro bakoitzak arretaz landutako itxura du, eta zure aurkariak hiru dimentsioko bataila bat izan daiteke. Egin bat gurekin, itxaron dugu! JolastekoJuggernaut online\nBideoak eta screenshots Partida Juggernaut online